**ბრაიან ტრეისი**

მილიონერების წარმატების 21 საიდუმლო

როგორ მივაღწიოთ ფინანსურ დამოუკიდებლობას უფრო სწრაფად და იოლად, ვიდრე ამის წარმოდგენა შეგიძლიათ

წინასიტყვაობა

ეს წიგნი 20 წლის კვლევების, შესწავლისა და პირადი გამოცდილების შედეგია ისეთი ფართო თემის შესახებ, როგორიცაა მილიონერები, რომლებმაც თავად გამოიმუშავეს საკუთარი ფული. შემდეგი გვერდები შეიცავენ საკვანძო იდეებსა და სტრატეგიებს, რომელიც გამოვავლინე ასობით წიგნისა და ათასობით სტატიის კითხვის შედეგად, რომლებიც ეხებოდა სიმდიდრის დაგროვებას.მთელი ეს იდეები და სტრატეგიები აქ წარმოდგენილია მარტივი, შემოწმებული, დადასტურებული და მუშაობისათვის ხელსაყრელი სახით – იმგვარად, რომ დაუყოვნებლივ შეძლოთ მათი შესწავლა და გამოყენება.

როდესაც პატარა ვიყავი და კალიფორნიის ქალაქ პომონაში ვიზრდებოდი, მე ვცხოვრობდი სახლში, სადაც ბევრი ფული არასოდეს გააჩნდათ. მქონდა ოცნება, საიდუმლო ფანტაზია – 30 წლის ასაკში გავმხდარიყავი მილიონერი. დარმწუნებული ვარ, რომ ზუსტად ასეთი ოცნება უტრიალებს თავში ადამიანთა უმრავლესობას. თუმცა, როდესაც 30 წელი შემისრულდა, ჩემი ჯიბე ისევე ცარიელი იყო, როგორც 20 წლის ასაკში. ამიტომ მე გავაკეთე ის, რამაც სამუდამოდ შეცვალა ჩემი ცხოვრება. დავიწყე კითხვის დასმა, რატომ არის ადამიანების ერთი ნაწილი სხვაზე წარმატებული და სარგებლობს მეტი კეთილდღეობით. განსაკუთრებით მინდოდა მცოდნოდა, როგორ ხდება, რომ ზოგიერთი ადამიანი იწყებს ისე, რომ სულს იქით გროშიც არ აბადია, საბოლოოდ კი მილიონერი ხდება. ამ კითხვამ მაიძულა პასუხების ძიება, რომლებმაც, თავის მხრივ, ამ წიგნის დაწერამდე მიმიყვანა.

ფოკუს ჯგუფად ამოვირჩიე ის მილონერები, რომლებმაც თავად გამოიმუშავეს საკუთარი ფული, რამდენადაც ამ ხალხმა მოახდინა განსაკუთრებული თვისებებისა და ქცევის ელემენტების დემონსტირება, რომლებიც მკვეთრად ექვემდებარება როგორც დაკვირვებას, ასევე გაზომვას. ყველა მათგანმა დაიწყო ნულიდან და მიაღწია მილიონობით დოლარში გამოხარულ განსაცვიფრებელ ნიშნულებს იმის შედეგად, რომ თანდათანობით სავსებით განსაზღვრული საშუალებებით ასრულებდნენ სავსებით განსაზღვრულ ქმედებებს.

თუმცა, მე გავიგე შემდეგი: ცხოვრებაში დიდ წარმატებას რომ მიაღწიო, უნდა გახდე განსაკუთრებული, სპეციფიკური სახის ადამიანი. უმრავლესობაზე ასამაღლებლად უნდა განავითაროთ ისეთი თვისებები და უნარები, რომელიც საშუალო ადამიანს არ გააჩნია.

დიდი ფინანსური წარმატების მიღწევის უმნიშვნელოვანესი ფაქტორი არც ფულია, არც თავდაპირველი კაპიტალი. მთავარია – როგორი პიროვნება უნდა გახდეთ, რომ გამოიმუშავოთ ასეთი დიდი ფული და შემდეგ მოახერხოთ ამ დონის შენარჩუნება.

აქ გადმოცემული “წარმატების საიდუმლოებები” წარმოადგენენ გრძელვადიანი, დიდი წარმატების გასაღებს ცხოვრების ნებისმიერ სფეროში იმისგან დამოუკიდებლად, გამოიმუშავებთ თუ არა დიდ ფულს ამჟამინდელი საქმიანობის დროს. ეს პრინციპები იმდენად ძლიერებია, რომ მათი გამოყენება შეგიძლიათ თითქმის ნებისმიერი მიზნის მისაღწევად, რომელსაც მართლა მიელტვით. აქ აღწერილი მეთოდებიდან ბევრი შეიძლება ნაცნობად მოგეჩვენოთ. ეს იმიტომ ხდება, რომ ასობით წლის განმავლობაში ისინი მრავალჯერ გაიხსნა, განახლდა და  ისევ გაიხსნა. საკუთარ თავს უფრო ვუყურებ, როგორც იმ ადამიანს, რომელიც წარმატების ბუნებას სწავლობს – ე.ი. მკითხველს, მკვლევარს, სინთეზატორს და დიდი იდების მქადგებელს – ვიდრე შემქნელს ან აბსოლუურად ახალი კონცეფციის შემოქმედს. მჯერა იმისა, რასაც ეკლესიასტე ამბობს: “არაფერია ახალი მზისქვეშეთში”

რამდენადაც ამ წიგნს კითხულობთ, მესმის, რომ ერთ-ერთი უდიდესი მიზანი, რომელსაც ცხოვრებაში ისახავთ, ასეთია: გახდეთ გამოჩენილი ადამიანი, რომელიც მუდმივად ახდენს საკუთარი პოტენციალის უფროდაუფრო მეტად რეალიზაციას. აქ აღწერილი წარმატების თითოეული გასაღები დაგეხმარებათ უფრო სწრაფად სვლაში იმ შესანიშნავი ცხოვრებისკენ, რომელიც სავსებით შესაძლებელია თქვენთვის. გისურვებთ ბედნიერ მგზავრობას!

## წარმატების I საიდუმლო. იოცნებეთ დიადზე

იოცნებეთ დიადზე; დიად ოცნებებს ხომ ადამიანის სულის შეძვრა შეუძლია მარკუს ავრელიუსი

იმ მილიონერების პირველი საიდუმლო, რომლებმაც თავად გამოიმუშავეს საკუთარი ფული, მარტივია: იოცნებეთ დიადზე! მიეცით თავს ოცნების უფლება. მიეცით თავს უფლება, წარმოიდგინოთ და წარმოისახოთ ისეთი ცხოვრების დაწვრილებითი ფანტაზიები, როგორიც თავად გსურთ. იფიქრეთ იმაზე, რამდენ ფულს გინდათ შოულობდეთ და გქონდეთ საბანკო ანგარიშზე.

ყველა დიდი მამაკაცი და ქალი იწყებს ოცნებას რაღაც შესანიშნავსა და იმისგან სრულიად განსხვავებულის შესახებ, რაც მათ დღეს გააჩნიათ. ერთი ცნობილი ამერიკული სიმღერა ამბობს: “თუ გინდა, რომ ოცნება აგიხდეს, უნდა გქონდეს დიადი ოცნება”. ეს სიტყვები მართალია არა მხოლოდ ციტირებული სიტყვების ამერიკელი გმირისთვის, არამედ თქვენთვისაც, ზუსტად ისევე როგორც ნებისმიერი სხვა ადამიანისათვის.

წარმოიდგინეთ, რომ არ არსებობს არანაირი შეზღუდვა იმისა, თუ ვინ გინდა გახდეთ ან რა გინდათ აკეთოთ ცხოვრებაში. მხოლოდ წამიერად წარმოიდგინეთ, რას ფლობთ მთელი დრო, მთელი ფული, მთელი განათლება, მთელი გამოცდილება, მთელი მეგობრები, მთელი კონტაქტები, მთელი რესურსები და სხვა, რაც გჭირდებათ იმის მისაღწევად, რაც ცხოვრებაში გინდათ. თუ თქვენი პოტენციალი აბსოლუტურად შეუზღუდავი იქნებოდა, როგორ ცხოვრებას ისურვებდით თქვენთვის და თქვენი ოჯახისათვის?

ივარჯიშეთ წარმოსახვაში “უკან მომავლიდან”. ეს ძალიან მძლავრი მეთოდია, რომელსაც მუდმივად აკეთებენ ის ქალები და მამაკაცები, რომლებიც მაღალ მაჩვენებლებს აღწევენ. ამგვარი აზროვნება დიდ გავლენას ახდენს თქვენს გონებასა და ქცევაზე. აი ასე მუშაობს მოცემული მეთოდი. გადაისროლეთ საკუთარი თავი 5 წლით წინ. წარმოიდგინეთ, რომ ხუთმა წელმა გაიარა და რომ თქვენი ცხოვრება იდეალურია ყველანაირი თვალსაზრისით. როგორ გამოიყურება? რას აკეთებთ? სად მუშაობთ? რამდენ ფულს გამოიმუშავებთ? რა თანხა გიდევთ ბანკში? როგორ ცხოვრებას ეწევით?

წარმოიდგინეთ ხანგრძლივი მომავლის პერსპექტივა. რაც უფრო ნათლად გამოჩნდება თქვენს წარმოსახვაში ჯანმრთელობის, ბედნიერებისა და კეთილდღეობის სურათი, მით უფრო სწრაფად წაიწევთ წინ ამისაკენ და ისიც მით უფრო სწრფად მოვა თქვენთან.

როდესაც დახატავთ იმის ზუსტ  წარმოსახვით სურათს, ცხოვრებაში რისკენაც ისწრაფვით, გახდებით უფრო პოზიტიური, უფრო მოტივირებული და უფრო მტკიცედ მიაღწევთ იმას, რომ ეს წარმოსახვა სინამდვილედ აქციოთ.

თქვენ მოულოდნელად გაათავისუფლებთ საკუთარ ბუნებრივ შემოქმედებით პოტენციალს და მოიფიქრებთ უამრავ იდეას, რომლებიც დაგეხმარებიან თქვენი ხედვის, დიადი ოცნების განხორციელებაში.

ნებისმიერ ადამიანს აუცილებლად აქვს ტენდენცია, იმოძრაოს მისი დომინირებული ოცნების, წარმოსახვისა და ხედვის მიმართულებით. ყოველთვის, როცა საკუთარ თავს დიადი ოცნების უფლებას აძლევთ, რეალურად ზრდით საკუთარ თვითშეფასებას, ამტკიცებთ საკუთარი ღირსების გრძნობასა და შეგაქვთ წვლილი იმაში, რომ უფრო მოსწონდეთ საკუთარ თავს და უფრო მეტად სცემდეთ თავს პატივს. მსგავსი ოცნებები აუმჯობესებს საკუთარ თავზე წარმოდგენას და ზრდის თვითრწმენას. მათ მიჰყავხართ თვითპატივისცემის პირადი დონის ზრდისაკენ, ასევე შინაგანი ღირსებისა და ბედნიერების გრძნობისაკენ. მაღალ ოცნებებში და დიად ხედვებში არის რაღაც, რაც შთაგვაგონებს და სტიმულს გვაძლევს, ვიმოქმედოთ და ვიყოთ იმაზე უკეთესები, ვიდრე ოდესმე წარსულში.

არსებობს ერთი უმნიშვნელოვანესი კითხვა, რომელსაც მუდმივად უნდა უსვამდეთ საკუთარ თავს და არაორაზროვნად პასუხობდეთ: “ რა არის ის ერთადერთი რამ, რის შესახებაც გავბედავდი ოცნებას, თუ დანამდვილებით მეცოდინებოდა, რომ წარუმატებლობას არ  განვიცდიდი?”

თუკი მოგცემდნენ ცხოვრების ერთი ნებისმიერი მიზნის წარმატების სრულ გარანტიას – დიდის ან პატარის, უახლოესის ან გრძელვადიანის – როგორი იქნებოდა ის? რაში მდგომრეობს ის ერთაერთი დიადი მიზანი, რაზეც გაბედავდით ოცნებას, თუკი დანამდვილებით გეცოდინებოდათ, რომ წარუმატებლობა არ გელით?

იმისგან დამოუკიდებლად, თუ რისკენ ისწრაფვით, ჩაიწერეთ ქაღალდზე და დაიწყეთ იმის წარმოდგენა, რომ ეს დიადი მიზანი უკვე მიღწეული გაქვთ. ახლა უკან მოიხედეთ იმ დროსა ად მდგომარეობაში, სადახ ახლა იმყოფებით. რა უნდა გააკეთოთ იმისათვის, რომ მიხვიდეთ იქ, სადაც გსურთ ყოფნა? რა ნაბიჯები უნდა გადადგათ? რა უნდა შეცვალოთ თქვენს ცხოვრებაში? საიდან უნდა დაიწყოთ და რაზე უნდა თქვათ უარი? ვისთან ერთად ხართ? და ვინ უნდა იყოს თქვენს გევრდით? თუ თქვენს ცხოვრებაში ყველა ურთიერთობა იდეალურად დალაგდებოდა, როგორი იქნებოდა ის? იმისგან დამოუკიდებლად, რომ რაღაც სხვანაირად უნდა კეთდებოდეს, დღესვე დაიწყეთ პირველი ნაბიჯის განხორციელება.

ოცნება დიადზე – ეს საწყისი წერტილია თქვენი მიზნის, უფრო კონკრეტულად – ფინანსური დამოუკიდებლობის მისაღწევად. იმისი ნომერ პირველი მიზეზი, თუ რატომ ვერასდეს აღწევს ხალხის უმრავლესობა მატერიალურ წარმატებას, მდგომარეობს შემდეგში: მათ თავში არასოდეს მოსდით, რომ მათ ამის გაკეთება შეუძლიათ. შედეგად, ასეთი პიროვნებები ვერასოდეს ბედავენ მცდელობასაც კი. ისინი არ ცდილობენ ამ შეჯიბრის სტარტზე გამოსვლასაც. ფულად საკითხებში ისინი აგრძელებენ წრეზე სიარულს, ფლანგავენ ყველაფერ იმას, რასაც გამოიმუშავებენ და უფრო მეტსაც კი. მაგრამ როდესაც ფინანსურ წარმატებასთან დაკავშირებით დიადი ოცნება გაგიჩნდებათ, მაშინვე იწყება საკუთარი თავისა და პირადი ცხოვრების აღქმის შეცვლა. იწყებთ სულ სხვა რაღაცეების კეთებას და მოქმედებას – ნელა-ნელა, თანდათანობით, სანამ თქვენი ცხოვრება მთელი მიმართულებით არ შეიცვლება უკეთესობისაკენ. ოცნება დიადზე – ეს არის საწყისი წერტილი ფინანსური წარმატების მისაღწევად და მილიონერად გადასაქცევად, რომელმაც თავად გამოიმუშავა საკუთარი ფული.

## წარმატების II საიდუმლო. შეიმუშავეთ მიმართულების მკაფიო შეხედულება

ადამიანი, რომელსაც ნათელი მიზნები გააჩნია, წინ წაიწევს ყველაზე მძიმე გზაზეც კი.

ადამიანი, რომელსაც არანაირი მიზანი არ გააჩნია წინ ვერ წაიწევს ყველაზე დაუბრკოლებელ გზაზეც კი

ტომას კარლეილი

დაიჭირეთ თქვენი ოცნებები ჰაერში, სადაც ისინი ნისლში ლივლივებენ და მოახდინეთ მათი კრისტალიზაცია ნათელ, კონკრეტულ და ქაღალდზე დაწერილ მიზნებად. შესაძლოა კაცობრიობის ისტორიაში უდიდესი აღმოჩენა შემდეგში მდგომარეობს:**“თქვენ გახდებით ის, რის შესახებაც ბევრს ფიქრობთ”. ორი ფაქტორი რომლებიც სხვებთან შედარებით მეტად განსაზღვრავენ, თუ რა მოხდება თქვენს ცხოვრებაში, ამგვარია: რის შესახებ ფიქრობთ უფრო მეტად და ამის შესახებ როგორ ფიქრობთ.**

წარმატებული ადამიანები დროის ძირითად ნაწილს ფიქრობენ მიზნების შესახებ. შედეგად ისინი უწყვეტად მოძრაობენ ამ მიზნების მიმართულებით, და ეს მიზნები უწყვეტად მოძრაობენ მათკენ. რაზეც არ უნდა ფიქრობდეთ დროის მნიშვნელოვანი ნაწილის განმავლობაში, ამ რაღაცის მნიშვნელობა თქვენს ცხოვრებაში აუცილებლად გაიზრდება. თუ მუდმივად საკუთარ მიზნებზე იფიქრებთ, მათ შესახებ ილაპარაკებთ და მოახდენთ მათ ვიზუალიზაციას, იზრდება იმისი ალბათობა, რომ ცხოვრებაში მიაღწევთ იმაზე გაცილებით, გაცილებით მეტს, ვიდრე საშუალო ადამიანი, რომელიც როგორც წესი, დროის მნიშვნელოვან ნაწილს ფიქრობს და საუბრობს თავის სხვადასხვა საზრუნავსა და პრობლემაზე.

აი თქვენ მარტივი და 7 ეტაპისაგან შემდგარი პროცედურა მიზნების შემუშავებისა და მიღწევის შესახებ – პროცედურა, რომლის გამოყენებაც შეგიძლიათ იმისათვის, რომ გახდეთ მილიონერი:

**პირველ რიგში**, გადაწყვიტეთ ზუსტად, ცხოვრების თითოეულ სფეროში რა გსურთ, განსაკურებთტ ფინანსურ სფეროში. ადამიანების უმრავლესობა ამას არასოდეს აკეთებს.

**მეორე**, ნათლად და განსაზღვრულად ჩამოწერეთ თქვენი მიზნები ქაღალდზე, როდესაც მიზნებს წერილობით ფორმას მისცემთ, თქვენს თავსა და ხელს შორის რაღაც საოცარი ნაპერწკალი გაკრთება.

**მესამე**, დააწესეთ თითოეული მიზნისათვის საბოლოო ვადა. თუ რომელიმე მიზანი საკმაოდ სერიოზულია, დაუწესეთ მას შუალედური ვადები. დაუწესეთ საკუთარ თავს საკონტროლო ციფრები, საითკენაც უნდა მიილტვოდეთ.

**მეოთხე,** შეადგინეთ იმ ყველაფრის ჩამონათვალი, რისი მოფიქრებაც შეგიძლიათ იმ ქმედებათა სახით, რომელთა განხორციელებაც დაგჭირდებათ თითოეული მიზნის მისაღწევად. თუ თავში ახალი იდეები მოგივათ, დაუმატეთ საკუთარ ჩამონათვალს, სანამ იგი საბოლოო სახეს არ მიიღებს**.**

**მეხუთე**, გადააქციეთ თქვენი ჩამონათვალი მოქმედების გეგმად. დაადგინეთ, რისი გაკეთება გმართებთ თავიდან და რა უნდა განახორციელოთ მოგვიანებით. გადაწყვიტეთ, რა არის თქვენთვის უფრო მნიშვნელოვანი და რა – ნაკლებად მნიშვნელოვანი.

**მეექვსე**, დაუყოვნებლივ გადადით კონკრეტულ ქმედებებზე, შედგენილი გეგმის მიხედვით. ვერც კი წარმოიდგენთ, რამდენი შესანიშნავი მიზანი და გეგმა დარჩენილა რეალიზაციის გარეშე გადადების ან ან შეფერხებების გამო.

**მეშვიდე**, – და ეს, შესაძლოა ყველაზე მნიშვნელოვანია – ყოველ დღე განახორციელეთ რამე მაინც, რაც უკიდურეს შემთხვევაში ერთი ნაბიჯით მაინც მიგაახლოვებთ თქვენი მიზნებიდან ყველაზე მნიშვნელოვანის მიღწევასთან. ამ ვალდებულებულების ყოველდღიური განხორციელება დაგეხმარებათ მიაღწიოთ ნამდვილ წარმატებას ნებისმიერ საქმეში, რასაც კი ხელს მოჰკიდებთ.

გთავაზობთ შემდეგი სავარჯიშოს გაკეთებას. აიღეთ ქაღალდის ფურცელი, ზემოთ დაათარიღეთ დღევანდელი რიცხვით და დააწერეთ სიტყვა “მიზნები”. შემდეგ შეადგინეთ 10 მიზნის ჩამონათვალი, რომლის მიღწევასაც ისურვებდით მომდევნო 12 თვის განმავლობაში. ჩაწერეთ თქვენი მიზნები აწმყოში – თითქოს უკვე წელიწადი გავიდა და ჩაფიქრებული უკვე შეასრულეთ. თითოეული მიზნის ფორმულირება დაიწყეთ სიტყვით “მე”, რომ მას მიანიჭოთ პირადული ხასიათი.

საკუთარი თავისთვის მომავალი წლისათვის 10 მიზნიანი ჩამონათვალის შედგენით, თქვენ მაშინვე ხვდებით იმ ექსკლუზიურ ჯგუფში, რომელიც ამერიკულ საზოგადოებაში შეადგენს ზრდასრული მოსახლეობის მხოლოდ 3%-ს. სამწუხარო ფაქტი მდგომარეობს იმაში, რომ ქვეყნის ზრდასრული მოსახლეობის 97%-ს მთელი თავისი ცხოვრების განმავლობაში არასოდეს შეუდგენია პირადი მიზნების ჩამონათვალი.

როგორც კი თქვენი 10-მიზნიანი სია მზად იქნება, ხელახლა გაიარეთ ის, საკუთარ თავს დაუსვით შემდეგი საკვანძო კითხვა: “ამ ჩამონათვალში ფორმულირებული რომელიმე მიზანი მოახდენს თუ არა მიღწევის შემდეგ ყველაზე დიდ პოზიტიურ გავლენას ჩემს ცხოვრებაზე?”

მოცემულ კითხვაზე პასუხის შემდეგ, შემოხაზეთ მოცემული მიზანი და აქციეთ პირველ ნომრად, ე.ი. მომავლისათვის ყველაზე მნიშვნელოვან მიზნად. დაადგინეთ მისი რეალიზაციის ვადა, შეადგინეთ გეგმა, მიიღეთ კონკრეტული ზომები ამ გეგმის მიხედვით და ყოველ დღე გააკეთეთ ისეთი რამ, რისი წყალობითაც ნაჩვენებ მიზანს მიუახლოვდებით.

**აქედან მოყოლებული მთელი დრო იფიქრეთ და ისაუბრეთ მოცემული მიზნის შესახებ. იფიქრეთ და ისაუბრეთ იმის შესახებ, როგორ შეგიძლიათ მოცემული მიზნის მიღწევა. იფიქრეთ და ისაუბრეთ ყველა იმ სხვადასხვა ნაბიჯის შესახებ, რომელთა გადადგმაც შეგიძლიათ ამ მიზნის რეალიზაციისაკენ. მოცემული სავარჯიშო მოახდენს თქვენი შემოქმედებითი სულისკვეთების სტიმულირებას, გაზრდის ენერგეტიკულ მუხტს განმუხტვას და შესაძლებლობას მოგცემთ თანდათანობთ გაათავისუფლოთ თქვენი პოტენციალის უფროდაუფრო მეტი ნაწილი.**

**პრაქტიკული სავარჯიშო**

ყოველთვის იფიქრეთ ქაღალდზე. დაბრძანდით და დაიწყეთ თქვენი მიზნების ჩამოწერა, ასევე მათი მოქმედების გეგმის შედგენა. ამ ერთ სავარჯიშოს შეუძლია თქვენი იმ მილიონერად გახდომა, რომელმაც თვითონ გამოიმუშავა საკუთარი ფული

## წარმატების III საიდუმლო. ჩათვალეთ, რომ მხოლოდ საკუთარი თავისთვის მუშაობთ

***მე ვარ ჩემი სულის კაპიტანი***

***და მე ვარ ჩემი ბედის პატრონი***

***უილიამ ჰენლი***

ამიერიდან და სამუდამოდ საკუთარ თავს დააკისრეთ სრული, ასპროცენტიანი პასუხისმებლობა ყველაფერზე, რაც აქამდე გაგიკეთებიათ, რასაც ახლა წარმოადგენთ და რაც ოდესმე გახდებით. უარი თქვით მცდელობებზე, ეძებოთ გამართლება ან მიაწეროთ სხვის დანაშაულს ნებისმიერი შენი პრობლემა ან ნაკლი. შეწყვიტეთ წუწუნი საყოფაცხოვრებო საკითხებზე, რომლებიც გულზე არ გეხატებათ. უარი თქვით სხვა ადამიანების ნებისმიერი მიზეზით კრიტიკის ჩვევაზე. თქვენ და მხოლოდ თქვენ გაკისრიათ ყველაფრის პასუხისმგებლობა. თუ თქვენს ცხოვრებაში არის რაღაც, რითიც უკმაყოფილო ხართ ან თქვენს გემოვნებას არ შეესაბამება – თქვენი შესაცვლელია, მხოლოდდამხოლოდ თქვენი ამოცანაა. თქვენ ყველაფერზე პასუხს აგებთ.

ამერიკელთა მხოლოდ ზედა 3% თვლის, რომ მუშაობს საკუთარი თავისთვის, თუმცა შეიძლება მათ ხელფასს სხვა უწერდეს. ყველაზე დიდი შეცდომა, რომელიც ოდესმე შეიძლება დაუშვათ – იმ აზრის ამოჩემებაა, თითქოს თქვენ ვინმე სხვისთვის მუშაობდეთ, და არა საკუთარი თავისთვის. სინამდვილეში ყოველთვის საკუთარი თავისთვის მუშაობთ. თქვენ ყოველთვის წარმოადგენთ საკუთარი კორპორაციის პრეზიდენტს საკუთარი თავისთვის პირადი სამსახურის გაწევით იმისგან დამოუკიდებლად, თუ სად მდებარეობს თქვენი ამჟამინდელი სამუშაო ადგილი.

როდესაც ამოჩემებული გაქვთ აზრი, რომ მუშაობთ მხოლოდდამხოლოდ საკუთარი თავისთვის, თქვენს თავში ავითარებთ მეწარმის მენტალიტეტს, სრულიად დამოუკიდებელ, საკუთარ თავზე პასუხისმგებელი და ინიციატივით სავსე ინდივიდის მენტალიტეტს. იმის მაგივრად, რომ დაელოდოთ, როდის მოხდება განსაზღვრული მოვლენები, თქვენ აიძულებთ ამ მოვლენებს მოხდნენ. თქვენ საკუთარ თავს განიხილავთ, როგორც საკუთარი ცხოვრების პატრონს. თქვენ საკუთარ თავს თვლით მთლიანად პასუხისმგებლად პირად ჯანმრთელობაზე, პირად ფინანსურ კეთილდღეობაზე, პირად კარიერაზე, პირად ურთიერთობებზე, პირად ცხოვრების წესზე, საკუთარ სახლზე, საკუთარ ავტომობილზე და საკუთარი არსებობის სხვა ნებისმიერ ასპექტზე. სწორედ ეს არის იმ მილიონერის ფსიქოლოგიური მდგომარეობა, რომელმაც თავად გამოიმუშავა საკუთარი ფული.

ადამიანები, რომლებიც საკუთარ თავზე ატარებენ პასუხისმგებლობას, მთელი ინტენსივობით არიან ორიენტირებული შედეგზე. მათ ყოველთვის გააჩნიათ ინიციატივის მაღალი დონე. ისინი ნებაყოფილობით ეჭიდებიან რთულ ამოცანებს და ყოველთვის ითხოვენ, რომ მათ დააკისრონ რაც შეიძლება მეტი პასუხისმგებლობა. შედეგად, ასეთი ადამიანები თავიანთ ორგანიზაციებში ხდებიან ყველაზე ღირებული და პატივცემული თანამშორმლები. ისინი უწყვეტად ამზადებენ საკუთარ თავს ისეთი პოსტების დასაკავებლად, სადაც მეტი ძალაუფლება და პასუხისმგებლობაა. თქვენც ასევე უნდა მოიქცეთ.

აქ წარმოიშვება კითხვა: დღეს საკუთარი კომპანიის პრეზიდენტი რომ ყოფილიყავით, ან აგეღოთ სრული პასუხისმგებლობა იმ შდეგებზე რომლებსაც თქვენი სამუშაო ადგილის საშუალებით მიაწიეთ, რა ერთადერთ ცვლილებას მოახდენდით დაუყოვნებლივ?

იმისგან დამოუკიდებლად, თუ როგორი აღმოჩნდება თქვენი მსჯელობა, დაწერეთ იგი ქაღალდზე, შეადგინეთ გეგმა და დღესვე დაიწყეთ მისი რეალიზცია. ერთმა კონკრეტულმა ქმედებამ შეიძლება სრულიად შეცვალოს თქვენი ცხოვრება.

**პრაქტიკული სავარჯიშო**

ჩამოწერეთ თქვენი საყვარელი საბაბები და თავის მართლებები, ახსნა-განმარტებები, რატომ არ ჩადეთ სული და გული საკუთარი ფინანსური მიზნების მიღწევის საქმეში. არის თუ არა თქვენს ცხოვრებაში რაიმე ან ვინმე, ვისაც დაადანაშაულებდით თქვენი განვითარების შეფერხებაში? როგორიც არ უნდა იყოს თქვენი პასუხი, პირად ცხოვრებაზე სრული პასუხისმგებლობა აიღეთ საკუთარ თავზე და დღესვე დაიწყეთ მოქმედება!

## წარმატების IV საიდუმლო. აკეთეთ ის, რისი კეთებაც გიყვართ

**როდესაც იწყებთ იმის კეთებას, რაც ნამდვილად გიყვართ,**

**მაშინ ცხოვრებაში არასოდეს მოგიწევთ ზედმეტი მუშაობა**

**ბრაიან ტრეისი**

აკეთოთ ის, რისი კეთებაც გიყვართ – ეს ფინანსური წარმატების თითქმის ყველაზე დიდი საიდუმლოა. თქვენი ცხოვრების უმთავრესი ამოცანაა – იპოვოთ ის, რისი კეთებაც მართლა გიყვართ, რაც სიამოვნებას განიჭებთ, რისკენაც გაქვთ ბუნებრივი მიდრეკილება. შემდეგ კი მთელი გულით შეეცადეთ, რომ ამ კონკრეტული სამუშაოთი დაკავდეთ, რადგან მისი კეთება უბრალოდ კარგი კი არა, ძალიან კარგია.

მილიონერები, რომლებმაც საკუთარი ფული თვითონ გამოიმუშავეს – ის ხალხია, ვინც იპოვა სფერო, სადაც მათი ჭეშმარიტი, ბუნებისაგან ბოძებული უნარები და ძლიერი მხარეები აღმოჩნდა იმასთან შესაბამისობაში, რაც სჭირდება ამ სამუშაოს შესრულებას და მასში სასურველი შედეგების მიღწევას. იმ მილიონერთა უმრავლესობა, რომლებმაც თვითონ გამოიმუშავეს საკუთარი ფული, ამბობს, რომ მათ “ცხოვრებაში არც ერთი დღე არ შეფერხებულან”. უნდა იპოვოთ დარგი, რომლსაც შეუძლია ჩაგითრიოთ, – ისეთი სამუშაო ან ძალისხმევის გამოვლინების ისეთი სფერო, რითიც იქნებით მუდამ მოხიბლული და გატაცებული, სადაც თქვენი ყურადღება იქნება კონცენტრირებული და განუყოფელი, სადაც თქვენი შრომა იქნება თქვენი კონკრეტული ტალანტისა და უნარების ჭეშმარიტი გამოხატულება.

როდესაც აკეთებთ იმას, რისი კეთებაც გიყვართ, მაშინ გრძნობთ შთაგონების, ენერგიისა და იდეების უწყვეტ ნაკადს იმ მიმართულებით, თუ როგორ შეასრულოთ უკეთ თქვენი მიმდინარე საქმე.

თქვენთან ერთი კითხვა მაქვს: ხვალ რომ გაგიმართლოთ და მიიღოთ მილიონი დოლარი, რომელიც გათავისუფლებულია გადასახადებისგან, გააგრძელებდით იმის კეთებას, რითაც ახლა ხართ დაკავებული?

ეს უმნიშვნელოვანესი კითხვაა. ფაქტიურად იმას გეკითხებით, თუ რის კეთებას დაიწყებდით, მთელი ის დრო და ფული რომ გქონოდათ, რაც გჭირდებათ და თავისუფალი ყოფილიყავით საქმის არჩევაში. მილიონი დოლარი ნაღდი ფული რომ ჩამოვარდნოდა ციდან იმ მილიონერს, რომელმაც საკუთარი ფული თვითონ გამოიმუშავა, იგი გააგრძელებდა იმის კეთებას, რასაც ახლა აკეთებს. უბრალოდ შეიძლებოდა გაეკეთებინა ცოტა სხვანაირად, ან უკეთ, ან უფრო მაღალ დონეზე, მაგრამ ასეთ ადამიანებს ისე ძალიან უყვართ საკუთარი სამუშაო, რომ არც კი იფიქრებდნენ მის შეცვლაზე, იქიდან წასვლაზე ან პენსიაში გასვლაზე.

შესაძლოა, ყველაზე დიდი ამოცანა, რომლის წინაშეც დგახართ თქვენი ზრდასრული ცხოვრებისას, სადაც გარს გარტყიათ პროფესიისა და კარიერის მრავალფეროვანი არჩევანი, შემდგომში მდგომარეობს: გამოარკვიოთ, რისი კეთება გიყვართ ნამდვილად, და შემდეგ გაითავისოთ ამ სფეროს საქმიანობები. და ამას თქვენს გარდა სხვა ვერავინ გააკეთებს.

**პრაქტიკული სავარჯიშო:**

გაარკვიეთ, რა სახის სამუშაო განიჭებთ კმაყოფილებას. აქამდე რა საქმიანობა დაგხმარებიათ ცხოვრებაში ყველაზე მეტად წარმატების მიღწევაში? თუ გექნებოდათ საშუალება, აგერჩიათ ნებისმიერი საქმე და წარმატებით შეგესრულებინათ იგი, რას აირჩევდით? დასვით ეს ამოცანა მიზნის სახით, შეადგინეთ გეგმა და დღესვე დაიწყეთ ამ მიმართულებით სწრაფვა.

## წარმატების V საიდუმლო. ისწრაფეთ სრულყოფისაკენ

***თქვენი ცხოვრების ხარისხი იმით განისაზღვრება, თუ რამდენად ძლიერ ისწრაფვით სრულყოფისაკენ, – იმისგან დამოუკიდებლად, თუ რა სახის საქმიანობა გაქვთ არჩეული.***

***ვინს ლომბარდი***

დღესვე მიიღეთ გადაწყვეტილება, რომ იყოთ საუკეთესო იმაში, რასაც აკეთებთ. მიზნად დაუსახეთ საკუთარ თავს, მოხვდეთ თქვენი საქმიანობის სექტორის საუკეთესო 10%-ში იმისგან დამოუკიდებლად, რისგან შედგება იგი. მოცემული გადაწყვეტილება – მიაღწიოთ უმაღლეს დონეს იმ საქმეში, რომელსაც თავი მიუძღვენით, შეიძლება თქვენს ცხოვრებაში გადამწყვეტი აღმოჩნდეს. ფაქტიურად, ყველა წარმატებულ ადამიანს გარშემომყოფები მათ მიერ არჩეულ სფეროებში მეტად კომპეტენტურებად აღიარებენ.

გახსოვდეთ, რომ არავინაა, ვინც თქვენზე უკეთესი იქნებოდა და არც ისეთია ვინმე, ვინც თქვენზე ჭკვიანი და გონიერი იქნებოდა. თითოეულმა ადამიანმა, ვინც დღეს ზედა 10%-ის შემადგენლობაშია, დაიწყო იქიდან, რომ თავდაპირველად მიეკუთვნებოდნენ ქვედა 10%-ს. ნებისმიერს, ვინც ახლა წარმატებულია, როდესღაც საქმეები ცუდად მისდიოდა. ყველა ადამიანს, რომელიც ახლა თავისი სფეროს პირველ რიგებში მიაბიჯებს, თავის დროზე უკანასკნელი რანგი გააჩნდა. და იმ ყველაფერს, რაც სხვა უამრავმა ადამიანმა, ასეთივე წარმატებით თქვენც განახორციელებთ.  
აი წარმატების მიღწევის უდიდესი წესი: **თქვენი ცხოვრება გახდება უკეთესი მხოლოდ მის შემდეგ, რაც თქვენ თვითონ გახდებით უკეთესი. და რადგან არ არსებობს თქვენი შესაძლებლობების გაუმჯობესებისა და სრულყოფის არანაირი ზღვარი, არ არსებობს იმის ზღვარიც, თუ რამდენად შეგიძლიათ საკუთარი ცხოვრების გაუმჯობესება.**

თქვენი გადაწყვეტილება, მიაღწიოთ სრულყოფილებას იმაში, რასაც აკეთებს და შეხვიდეთ მოღვაწეობის სფეროს საუკეთესო 10%-ის შემადგენლობაში, – თქვენი ცხოვრების გადამწყვეტი ეტაპია. ეს არის ნამდვილი დიდი წარმატების გასაღები. მოცემული გადაწვყეტილება ასევე გევლინებათ საკუთარი თავის პატივისცემის, ღირსების გრძნობისა და პირადი სიამაყის მაღალი დონის მიღწევის საშუალებად. როდესაც ნამდვილად მიეკუთვნებით საქმეში პირველებს, მაშინ საკუთარი თავის შესახებაც ჩინებულად ფიქრობთ. უმაღლესი დონის პროფესიონალიზმი ზემოქმედებს თქვენს პიროვნებაზე, ასევე თქვენი ურთიერთობების ხასიათზე სხვა ადამიანებთან. თავს ბედნიერად და ამაყად გრძნობთ, როცა იცით, რომ თქვენს სფეროში საუკეთესოებს მიეკუთვნებით.  
აი ერთ-ერთი ყველაზე მნიშვნელოვანი კითხვა თქვენს კარიერასა და ცხოვრებაში, რომელიც უნდა დაუსვათ საკუთარ თავს და აუცილებლად უპასუხოთ: რა არის ის უნიკალური უნარი და შესაძლებლობა, რომელიც, მას შემდეგ რაც განვავითარებ და სრულყოფილებამდე მივიყვან, მოახდენდა ყველაზე პოზიტიურ გავლენას ჩემს ცხვრებაზე?

შეუძლებელია სწრაფად განავითაროთ უნარ-ჩვევები, მაგრამ სავსებით შესაძლებელია გამოავლინოთ ის ერთადერთი უნარი, რომელიც ყველაზე მეტად დაგეხმარებათ და შემდეგ მთელი თქვენი სულიერი და ფიზიკური ძალები ამ უნარის განვითარებასა და სრულყოფამდე მიყვანას მოახმაროთ. დაისახეთ ეს მიზნად. მოახდინეთ მისი ფორმულირება ქაღალდზე. დააწესეთ საბოლოო ვადა. შეადგინეთ გეგმა. და ყოველ დღე იმუშავეთ იმაზე, რომ რაც შეიძლება უკეთესი გახდეთ თქვენს სფეროში. დიდად გაგაოცებთ, სრულყოფისაკენ სწაფვას რამდენად შეუძლია თქვენი ცხოვრების შეცვლა.**ერთმა კონრეტულმა ვალდებულებამ შეიძლება თქვენი მომავალი კარიერის განმავლობაში გაქციოთ მილიონერად, რომელმაც თავად გამოიმუშავა საკუთარი ფული.**

**პრაქტიკული სავარჯიშო**

გამოავლინეთ თქვენს მიმდინარე სამუშაოში ის ძირითადი სფეროები, რომელზეც ყველაზე მეტადაა დამოკიდებული საბოლოო შედეგი. სამუშაოს რა ელემენტები უნდა შეასრულოთ აბსოლუტურად და უპირობოდ საუკეთესოდ, რომ საქმემ მწვერვალისკენ წაიწიოს? რა არის თქვენი ძლიერი და სუსტი მხარეები? დღესვე შეადგინეთ გეგმა, როგორ გააუმჯობესოთ ის ერთადერთი სფერო, სადაც ჩვევების ან ცოდნის სრულყოფა შეიძლება ყველაზე მეტად დაგეხმაროთ.

## წარმატების VI საიდუმლო. იმუშავეთ უფრო დიდხანს და შეუპოვრად

**რაც უფრო შეუპოვრად ვმუშაობ, მით უფრო ბედნიერი ვხდები**  
**ჯეიმს ტერბერი**

ყველა მილიონერი, რომელმაც თავად გამოიმუშავა საკუთარი ფული, შრომობს შეუპოვრად, ძალიან შეუპოვრად და კიდევ უფრო მეტად შეუპოვრად. ეს სპეციალისტები მიდიან ოფისში ადრე, მუშაობენ სხვებზე მუყაითად და სამსახურში გვიანობამდე რჩებიან. მათ აქვთ თავის სფეროში ყველაზე შრომისმოყვარე ხალხის რეპუტაცია. და ეს ყველამ იცის.

პრაქტიკულად გამოიყენეთ “40+” ფორმულა. ეს ფორმულა ამბობს, რომ კვირაში 40 სთ თქვენ მუშაობთ გადარჩენისათვის, ხოლო რასაც 40 საათის ზემოტ აკეთებთ – წარმატებისათვის. თუ მხოლოდ 40 საათის განმავლობაში შრომობდით (ხოლო დასაქმებულთა საშუალო საქმიანობა დღეს ამერიკაში 35 საათს უახლოვდება), მაშინ ერთადერთი, რისი მიღწევაც შეგიძლიათ – გადარჩენაა. წინ ვერასოდეს წაიწევთ. ვერასოდეს მიაღწევთ დიდ ფინანსურ წარმატებას. თქვენი კოლეგები არასოდეს მოგექცევიან პატივისცემით და დიდად დაგაფასებენ. თქვენი სამუშაო დროის კვირაში 40-საათიანი შეზღუდვით, ყოველთვის საშუალო დონეზე დარჩებით.

სამაგიეროდ ამ დროზე მეტად ნამუშევარი თითოეული საათი თქვენს მომავალში ჩადებული ინვესტიციაა. ფაქტიურად შეგიძლიათ თავად იწინასწარმეტყველოთ დიდი სიზუსტით, სად იქნებით 5 წლის შემდეგ, თუკი ნახავთ, 40-ზე მეტ რამდენ საათს იმუშავებთ კვირის განმავლობაში. არ არსებობს ხანგრძლივი სამუშაო დღისა და დამღლელი სამუშაოს რაიმე შემცვლელი. ყველა მილიონერი, რომელმაც თავად გამოიმუშავა საკუთარი ფული, საშუალოდ კვირაში 59 საათს მუშაობს. ბევრი მათგანისათვის ეს მაჩვენებელი აღწევს 70 ან 80 საათს, განსაკუთრებით კარიერის დასაწყისში. ისინი დაკავებულები არიან, საშუალოდ, ხუთის მაგივრად ექვსი დღე კვირაში. ანუ მათი სამუშაო დღეები უფრო გრძელია. თუ გინდათ დაუკავშირდეთ მილიონერს, რომელმაც თავად გამოიმუშავა საკუთარი ფული, დარეკეთ კაბინეტში ნორმალური სამუშაო დღის დაწყებამდე, ან მისი დასრულების შემდეგ. მილიონერი, რომელმაც თავად გამოიმუშავა საკუთარი ფული, უკვე უზსი საწერ მაგიდას, როდესაც რიგითი თანამშრომლები – ყველა, ვინც 10-დან 5-მდე მუშაობს, მხოლოდ შემოდიან ოფისში, და აგრძელებს იქ ყოფნას, როდესაც ისინი უკვე სახლში არიან წასულები.

არსებობს ასევე ერთი გადამწყვეტი მოსაზრება: იმუშავეთ მთელი ის დრო, რაც სამსახურში იმყოფებით. მუშაობისას ნუ გაფლანგავთ დროს უაზროდ. როდესაც დილით ოფისში მიდიხართ, მიუჯექით მაგიდას, დახარეთ თავი ქაღალდებზე და დაუყოვნებლივ დაიწყეთ შრომა. თუ თანამშრომლები საქმისგან მოწყვეტას შეეცდებიან, მოუბოდიშეთ და უთხარით: “სამუშაოს უნდა დავუბრუნდე”.

ეს არ ნიშნავს, რომ სახლის საქმეებზე, მეგობრებთან დარეკვაზე, კოლეგებთან ურთიერთობაზე ან გაზეთის კითხვაზე უარი უნდა თქვათ. მაგრამ მთელი დრო, სანამ მუშაობთ, აუცილებლად იმუშავეთ. დღესვე მიიღეთ გადაწყვეტილება მიაღწიოთ იმ ადამიანის რეპუტაციას, რომელიც მთელ თქვენს ფირმაში ყველაზე უფრო შეუპოვრად და ინტენსიურად შრომობს. ეს ისეთი ადამიანების ყურადღებას მიიპყრობს, რომელთაც შეუძლიათ იმაზე სწრაფად დაგეხმარონ, ვიდრე მხოლოდ თავად შეძლებდით რამის გაკეთებას.

**პრაქტიკული სავარჯიშო**  
დღესვე შეადგინეთ გეგმა, თუ როგორ გაზრდით იმ საათების რაოდენობას, რომელსაც სამუშაოს უთმობთ. მიიღეთ აგდაწყვეტილება, მიხვიდეთ ოფისში ადრე, და დღის დაწყებისთანავე წინსვლისკენ უბიძგოთ საკუთარ თავს. იმუშავეთ შესვენებისას, როცა ყველა წასულია, დარჩით ერთი საათით მეტი, რომ კიდევ რაღაც მოასწროთ. მხოლოდ ამ მოცემულ სტრატეგიას – სამუშაო დღისათვის 2 საათის დამატებას – შეუძლია თქვენი შემოსავლის გაორმაგება.

## წარმატების VII საიდუმლო. მთელი ცხოვრება გააგრძელეთ სწავლა

**უწყვეტი სწავლა – ეს არის მინიმალურ მოთხოვნა ნებისმიერ სფეროში წარმატების მისაღწევად**

**დენის უეიტლი**

თქვენ გაგაჩნიათ არჩეულ სფეროში სწავლისა და სრულყოფის პრაქტიკულად შეუზღუდავი შესაძლებლობა. საერთოდ, უფრო მეტი ტვინი, უნარი და ინტელექტი გაქვთ, ვიდრე გამოყენება შეგძლიათ, იმ შემთხვევაშიც კი თუ მთელ დარჩენილ ცხოვრებას თვითგანვითარებას დაუთმობთ. თქვენ უფრო გონიერი ხართ, ვიდრე თავად შეგიძლიათ წარმოიდგინოთ. არ არსებობს არანაირი გარემოება, რომლის გადალახვაც არ შეგიძლათ, არანაირი პრობლემა, რომელსაც ვერ მოაგვარებთ და არანაირი მიზანი, რომელსაც ვერ მიაღწევთ, თუკი მთელი გონების ძალას გამოიყენებთ თქვენს კონკრეტულ სიტუაციაში.

თქვენი აზროვნება ბევრი რამით ჰგავს მუსკულატურას. იგი ძლიერდება გამოყენების შედეგად. ზუსტად ისე, როგორც კუნთების განსავითარებლად ისინი ფიზიკურად უნდა დატვირთოთ, ასევე საჭიროა “გონებრივი მუსკულატურის” მუდმივი მუშაობა, რათა გონება განვითარდეს და გაძლიერდეს. რაც უფრო მეტს სწავლობთ, მით უფრო მეტის შესწავლა შეგიძლიათ. სპორტშიც ხომ სწორედ ასე ხდება: რაც უფრო ინტენსიურად მიჰყვებით მის რომელიმე სახეობას, მით უკეთ ითვისებთ მას. რაც უფრო მეტად მიუძღვნით თავს სწავლას მთელი ცხოვრების განმავლობაში, მით უფრო იოლად ისწავლით კიდევ უფრო მეტს.

ლიდერებს უყვართ და შეუძლიათ სწავლა. უწყვეტი სწავლა – წარმატების გასაღებია XXI ასწლეულში. სწავლა მთელი სიცოცხლის მანძილზე – ეს არის მინიმალური მოთხოვნა თქვენს (და ასევე ნებისმიერ სხვა) საქმიანობის სფეროში. დღესვე მიიღეთ გადაწყვეტილება, რომ თქვენს დარგში უნდა იქნებით მუდმივი სტუდენტი, ცხოვრების ბოლომდე გააგრძელებთ სწავლას და უფროდაუფრო უკეთესი გახდებით.

მთელი ცხოვრების განმავლობაში რომ ისწავლო, საჭიროა შემდეგი სამი ძირითადი წესის დაცვა. პირველი წესი – ყოველ დღე, სულ მცირე 30-60 წუთის განმავლობაში იკითხეთ მასალა, რომელიც თქვენი საქმიანობის სფეროს ეხება. გონებისთვის კითხვა – იგივეა, რაც ფიზიკური ვარჯიში სხეულისათვის. ყოველდღიური კითხვა ერთი საათის განმავლობაში ნიშნავს დაახლოებით კვირაში ერთი წიგნის წაკითხვას. თავის მხრივ, ეს იძლევა წელიწადში 50 წიგნს. ხოლო წელიწადში 50 წიგნი მიგიყვანთ იქამდე, რომ მომავალი 10 წლის განმავლობაში წაკითხული გექნებათ 500 წიგნი.

რამდენადაც ზრდასრული საშუალო ამერიკელი წელიწადში ერთ წიგნზე ცოტად კითხულობს, ამიტომ დღეში ერთი საათი და კვირაში ერთი წიგნის წაკითხვის დაწყებით დაუჯერებელ უპირატესობას მიაღწევთ თქვენს სფეროში. თქვენ გახდებით ყველაზე გათვითცნობიერებული, ყველაზე კომპეტენტური და ყველაზე მაღალანაზღაურებადი სპეციალისტი უბრალოდ იმის გამო, რომ ყოველ დღე ერთი საათის განმავლობაში კითხულობთ.

მთელი ცხოვრების განმავლობაში სწავლის მეორე გასაღებია სპეციალური სასწავლო აუდიომასალების მომსმენა მანქანის მაგნიტფონით. გააკეთეთ ეს, როცა ერთი ადგილიდან მეორისკენ მიემგზავრებით. საშუალოდ, ამერიკელი მანქანის საჭესთან წელიწადში 500-დან 1000 საათამდე ატარებს. ეს არის ეკვივალენტი იმისა, რომ თქვენ მანქანაში გაგეტარაბინოთ 12-დან 24-მდე 40 საათიანი სამუშაო კვირა ან 3-დან 6 თვემდე სამუშაო დრო – უზარმაზარი პერიოდია! სხვანაირად რომ ვიანგარიშოთ, ეს უნივერსიტეტის 1 ან 2 სრული სასწავლო სემესტრის ტოლფასია.

გადააქციეთ თქვენი ავტომობილი სასწავლო მანქანად, ბორბლებიან უნივერსიტეტად. არასოდეს დაუშვათ, რომ თქვენი მანქანის ძრავა საგანმანათლებლო აუდიოპროგრამის გარეშე მუშაობდეს, რომელიც ჩაწერილია კასეტაზე ან კომპაქტ-დისკზე. ბევრი ადამიანი მილიონერი გახდა ყურთსასმენებით მიღებული ცოდნის სასწაულის შედეგად. სწორედ ამიტომ აუდიოსწავლებას ხშირად უწოდებენ ყველაზე გარადმტეხ მიღწევას განათლების სფეროში საბეჭდი მანქანის გამოგონების შემდეგ.

მთელი ცხოვრება სწავლის გაგრძელების შემდეგი გასაღები – თქვენთვის ხელმისაწვდომი ნებისმიერ პოტენციურ სასწავლო კურსსა და სემინარზე დასწრებაა, რომელიც დაგეხმარებათ პროფესიული გეგმის გაუმჯობესებაში. წიგნების კითხვა, სასწავლო აუდიოპროგრამები და სემინარები საშუალებას მოგცემთ, მოახდინოთ ასობით საათისა და ათასობით დოლარის, ასევე მრავალწლიანი მუყაითი შრომის ეკონომია იმ ფინანსური წარმატების დონის მისაღწევად, რომელსაც თქვენთვის სასურველად მიიჩნევთ.

დღესვე მიიღეთ გადაწყვეტილება, რომ მთელი ცხოვრების განმავლობაში ისწავლოთ. გაოცებული დარჩებით, რამხელა ეფექტს მოახდენს ეს თქვენს კარიერაზე. მთელი ცხოვრების განმავლობაში სწავლა შეიძლება აღმოჩნდეს საჭირო ფაქტორი თქვენს გადაქცევაში იმ მილიონერად, რომელმაც თავად გამოიმუშავა საკუთარი ფული.

**პრაქტიკული სავარჯიშო**

აირჩიეთ საგანი, რომელიც ნამდვილად დაგეხმარებათ თქვენს სფეროში უფრო პროდუქტიულად და ეფექტურად გახდომაში. მიზნად დაისახეთ ამ საგნის  ფლობა. გადააქციეთ ეს “აკეთე თვითონ” ტიპის პროექტად. შემდეგ ყოველდღიურად იკითხეთ ლიტერატურა მოცემულ საგანში. რეგულრულად უსმინეთ ამ საგნის სასწავლო პროგრამების აუდიოკასეტებს ან კომპაქტ დისკებს. დაესწარით სასწავლო კურსებს ამ საგანში. იმუშაეთ ამ პროექტზე ისე, თითქოს ამაზე იყოს დამოკიდებული თქვენი მომავალი, იმიტომ რომ სინამდვილეში სწორედ ასეა!

## წარმატების VIII საიდუმლო. პირველ რიგში გადაუხადეთ საკუთარ თავს

**გამომუშავებული თანხის ნაწილი უნდ გადაიდოს, მაგრამ თუ ფულის ეკონომია არ შეგიძLიათ, მაშIნ თქვენში განდიდების თესლი არ ღვივის**  
**უ. კლემენტ-სტოუნი**

დღესვე მიიღეთ გადაწყვეტილება, რომ მთელი შრომითი ცხოვრების განმავლობაში გადაინახავთ და შეინახავთ თქვენი შემოსავლის სულ მცირე 10%-ს. გადადეთ ყოველი ხელფასიდან ან სხვა ნებისმიერი შემოსავლიდან, როგორც კი ამ ფულს მიიღებთ ჩეკით ან ნაღდი სახით, და გადაიტანეთ მოცემული თანხა დაგროვებისთვის განკუთვნილ სპეციალურ საბანკო ანგარიშზე. თუ თქვენი შრომითი სტაჟის განმავლობაშI მოახერხებთ თვეში სულ რაღაც 100$-ის ეკონომიას და ამ ფულის რიგით ან საინვესტიციო ფონდში ან ბანკში ჩადებას, რომელიც წლიურ 10%-ს არიცხავს, პენსიაში გასვლის მომენტისათვის თქვენ მილიონ დოლარზე გექნებათ. აქედან გამომდინარეობს, რომ ნებისმიერი ამერიკელი, ისიც კი, ვინც მინიმლურ შრომის ანაზღაურებას იღებს, თუ ფულის გადადებას საკმაოდ ადრე დაიწყებს და ამას საკმაოდ დიდხანს გააგრძელებს, შეუძლია გახდეს მილიონერი ხანში შესვლამდეც კი. საკუთარ თავში მთელი ცხოვრების განმავლობაში ფულის ეკონომიისა და გონივრულად ინვესტირების ჩვევის განვითარება იოლი არაა. მას სჭირდება გადაწყვეტილების მიღების დიდი უნარი, მიზანმიმართულობა და ნებისყოფა. საკუთარ თავს ასეთი ამოცანა ფორმალური მიზნის სახით უნდა დაისვათ, ჩაიწეროთ ფურცელზე, შეადგინოთ გეგმა და მთელი დრო მის რეალიზაციაზე იმუსავოთ. თუმცა სამაგიეროდ, როგორც კი მსგავსი პრაქიკა ჩვევაში გადაგივათ და ავტომატური გახდება, ფინანსური წარმატება ფაქტიურად გარანტირებული იქნება.

ყველაფერში მოახდინეთ ხელმომჭირნეობა, ხელმომჭირნეობა და კიდევ ერთხელ ხელმომჭირნეობა. ძალიან ფრთხილად იყავით თითოეული გროშის დახარჯვისას. ყველანაირ გასავალს ეჭვის თვალით შეხედეთ. შეაყოვნეთ ან გაწელეთ ნებისმიერი ნისვნელოვანი გადაწყვეტილება შესყიდვის შესახებ ერტი კვირით მაინც, თუ არა ერთი თვით. რაც უფრო გადადებთ ყიდვის შესახებ საბოლოო გადაწყვეტილების მიღებას, მით უკეთესი იქნება თქვენი გადაწყვეტილება და მით უკეთეს ფასს მიაღწევთ ამ დროში.

მთავარი მიზეზი, თუ რატომ გადიან ადამიანები პენსიაში ღარიბად, იმაში მდგომარეობს, რომ ისინი ქონების შესყიდვას ახორციელებენ. ისინი ხედავენ რაღაც საგანს, რომელიც მოსწონთ და მაშინვე ყიდულობენ – მინიმალური განსჯით. ისინი ხდებიან იმ წესის მსხვერპლი, რომელსაც “პარკინსონის კანონი” ჰქვია და შემდეგში მდგომარეობს: “გასავალი იზრდება “შემოსავლის” შესაბამისად”. ეს ნიშნავს, რომ იმისგან დამოუკიდებლად, თუ რამდენს გამოიმუშავეთ, გაგაჩნიათ ტენდენცია, დახარჯოთ ზუსტად იმდენი და მასზე კიდევ ცოტა მეტი. ასეთ შემთხვევაში დაზოგვის საქმეში წინ ვერასოდეს წაიწევთ და ვალებიდანაც ვერასოდეს ამოხვალთ.

მაგრამ აუცილებელი არ არის რომ პარკონსონის კანონის მსხვერპლი გახდეთ. თუ არ შეგიძლიათ შემოსავლის 10%-ის ეკონომია, მაშიდ დღესვე დაიწყეთ სპეციალურ შემნახველ-საინვესტიციო ანგრიშზე შემოსავლის თუნდაც 1%-ის გადადება. ყოველი თვს დასაწყისში გადარიცხეთ იქ კონკრეტული თანხა, და ეს გააკეთეთ იმაზე ადრე, ვიდრე გადაუდებელ ვალებს გაისტუმრებდეთ. იცხოვრეთ შემოსავლის დარჩენილი 99%-ით. როცა ამ 99%-ში укладываться ისწავლით, ასწიეთ დანაზოდის დონე 2%-მდე, შემდეგ 3%-მდე, 4-მდე და ა.შ.  
ერთი წლის განმავლობაში ისწავლით მთელი შემოსავლის 10%-ის, ან თუნდაც 15-20%-ის ეკონომიასა და დანარჩენი თანხით სავსებით კომფორტულად ცხოვრებას. ამავე დროს შემნახველ-საინვესტიციო ანგარიში დაიწყებს ზრდას. თქვენ უფრო ფრთხილად და ყურადღებით მოეკიდებით საკუთარ შემოსავალს, ასევე დაიწყებთ ვალების მუდმივ გდახდას. 1-2 წლის გასვლის შემდეგ მთელ პირად ფინანსურ ცხოვრებას სრულ კონტროლზე აიყვანტ და იმ გზაზე დადგებით, ომელიც მიგიყვანთ მილიონერამდე, რმელმაც თავად გამოიმუშავა საკუთარი ფული. მოცემულმა პროცესმა წარმატება მოუტანა ყველას, ვინც სერიოზულად მოეკიდა მსგავს მოქმედებას. თავად სცადეთ – და პირადად დარწმუნდებით ამაში საკუთარი მაგალითით.

**პრაქტიკული სავარჯიშო**

დღესვე გახსენით სპეციალური ანგარიში თანხის დასაგროვებლად. შეიტანეთ ამ ანგარიშზე დეპოზიტი, რა მცირეც არ უნდაიყოს. შემდეგ ეზიეთ ამ ანგარიშის შევსების ნებისმიერი გზა. დაიწყეთ ფინანსების შესწავლა, რათა გაიგოთ როგორ გაზარდოთ ესფული. იკითხეთ წიგნები და ჟურნალის სტატიები, რომლებიც დაწერილია ამ თემის ექსპერტების მიერ. წუთითაც არ შეწყვიტოთ დაზოგვა, სწავლა და ზრდა, სანამ არ გახდებით მატერიალურად დამოუკიდებელი

## წარმატების IX საიდუმლო – შეისწავლეთ თქვენი საქმის თითოეული დეტალი

თუ მიაღწევთ მწვერვალებს იმაში, რასაც აკეთებს, ხელს ვერაფერი შეგიშლით მიიროთ მეტი ფული და უფრო სწრაფად დაწინაურდეთ სამსახურში  
დენ კენედი

ბაზარი სამუშაოს ბრწყინვალედ შესრულებისა და მაღალი პროდუქტიულობისთვის შესანიშნავ ჯილდოს იძლევა. შრომის საშუალო შედეგებისთვის იგი უფრო ცოტას იხდის, ხოლო საშუალოზე დაბალი დონისათვის დაბალ ამაზღაურებას იძლევა, წარუმატებლობისა და განხიბვლის გრძნობებთან ერთად. მიზნად უნდა დაისახოთ, რომ გახდეთ არჩეული სფეროს მცოდნე და ექსპერტი, შეისწავლოთ მისი თითოეული უმცირესი დეტალი, იმისათვის რომ სამუშაო უფროდაუფრო უკეთ შეასრულოთ.

ყურადღებით წაიკითხეთ ყველა სპეციალური ჟურნალი, რომელიც თქვენს სფეროს ეხება. წაიკითხეთ და ისწავლეთ უკანასკნელი წიგნები. დაესწარით სასწავლო კურსებსა და სემინარებს, რომელსაც დარგის მცოდნე პირები ატარეენ თქვენთვის საინტერესო სფეროში. გახდით თქვენი სამრეწველო ან სავაჭრო ასოციაციის წევრი, დაესწარით მის ყველა შეკრებას და ახლოს ითანამშრომლეთ ამ დარგის სხვა საუკეთესო სპეციალისტებთან.

ჯამური კომპლექსურობის კანონი ამტკიცებს, რომ ის ინდივიდი, რომელსაც შეუძლია ნებისმიერ სფეროში შეაგროვოს, ინტეგრაცია მოახდინოს და გამოიყენოს ინფორმაციის ყველაზე დიდი რაოდენობა, მალე მიაღწევს ამ დარგში მწვერვალებს.

თუ გაყიდვებით ხართ დაკავებული, მაშინ გახდით მუდმივი სტუდენტი, რომელიც მთელი ცხოვრების განმავლობაში ბეჯითად სწავლობს გაყიდვის პროცესს. სავაჭრო აგენტებისა და სხვა სავაჭრო სპეციალისტების ზედა 20% საშუალოდ 16-ჯერ მეტს გამოიმუშავებს, ვიდრე ქვედა 80%, რომელიც მხოლოდ ფორმალურად აკეთებს იგივეს. საუკეთესო 10%, ანუ გაყიდვების ყველაზე ჭკვიანი სპეციალისტები, კიდევ უფრო მეტ ფულს იღებენ.

თუ მენეჯმენტით ხართ დაკავებული, მაშინ მიიღეთ გადაწყვეტილება გახდეთ პროფესიონალი მენეჯერი. თუ საკუთარ ბიზნესს დაიწყებთ, შეისწავლეთ წარმოების პროცესის სტრატეგია და ტაქტიკა, და ყოველ დღე გამოსცადეთ პრაქტიკულად ახალი იდეები და მიდგომები.

მიზნად დაისახეთ თქვენს საქმეში ან პროფესიაში საუკეთესოდ გახდომა. ერთ პატარა დეტალს, მოულოდნელ შთაგონებას ან იდეას შეუძლია გახდეს თქვენი კარიერის გარდამტეხი პუნქტი. არასოდეს შეწყვიტოთ “წვრილმანის” ძიება.

**პრაქტიკული სავარჯიშო**

გამოავლინეთ თქვენი საქმის ძირითადი ტენდენციები. რა არის ის საბაზისო ინფორმაცია წინაპირობები ან გადამწყვეტი უნარები, რომ მომავალში გახდეთ თქვენს სფეროში წამყვანი სპეციალისტი? დღესვე შეადგინეთ ამ უნარებისა და შესაძლებლობების განვითარების გეგმა, შემდეგ ყოველდღიურად იმუშავეთ მის განსახორციელებლად

## წარმატების X საიდუმლო. მიუძღვენით თავი სხვების მსახურებას

**თქვენ შეძლებთ ცხოვრებაში მიიღოთ ყველაფერი, რაც მოგესურვებათ, თუ დაეხმარებით საკმარისი რაოდენობის ადამიანებს მიიღონ ის, რაც მათ სურთ.**  
**ზიგ ზიგლარი**

ჯილდო, რომლესაც ცხოვრებაშიიღებთ, ყოველთვის იმის პროპორციული იქნება რამდენად ემსახურებით სხვა ადამიანებს. ყველა მილიონერისთვის, ვინც საკუთარი ფული თვითონ გამოიმუშავა, კლიენტის ხარისხიანი მომსახურება პირდაპირ აკვიატებული იდეაა. ისინი მთელი დრო ფიქრობენ თავიანთი კლიენტების შესახებ. ისინი შეუწყვეტლად ეძებენ ახალ ოპტიმალურ საშუალებებს კლიენტების მომსახურებისა და იმაზე უკეთესის შეთავაზებისათვის, ვიდრე სხვებს გააჩნიათ. მუდმივად დაუსვით საკუთარ თავს შემდეგი კითხვები: სინამდვილეში რა სურთ ჩემს კლიენტებს? რა სჭირდებათ სინამდვილეში ჩემს კლიენტებს? რას თვლიან ჩემი კლენტები ნამდვილად ღირებულად? რატომ ყიდულობენ დღეს ჩემი კლიენტები საქონელს სხვასთან და ისეთ რა უნდა შემეთევაზებინა, რომ ჩემკენ გადმომებირებინა?

ცხოვრებაში თქვენი წარმატება პირდაპირპორპორციული იქნება იმისა, რას გააკეთებთ იმის შემდეგ, რცა შეასრულებთ ყველაფერს, რასაც თქვენგან ელოდნენ. ყოველთვის ეძიეთ შესაძლებლობა – გააკეთოთ იმაზე მეტი, რისთვისაც გადაგიხადეს. ყოველთვის იპოვეთ საშუალება, როდორ მისცეთ თქვენს კლიენტებს პროგრამით გათვალისწინებულზე მეტი. გახსოვდეთ, რომ პროგრამით გათვალისწინებულზე მეტი ნებისმიერი ნომერი სწრაფად იმსახურებს აპლოდისმენტებს.

თქვენი კლიენტები – ყველა ის ხალხია, რომლებზედაც დამოკიდებულია სამსახურში თქვენი წარმატება. ამგვარი მიდგომა ნიშნავს, რომ თქვენთვის კლიენტები არა მხოლოდ ის ადამიანები არიან, ვინც თქვენს საქონელსა და მომსახურებას ყიდულობს, არამედ თქვენი უფროსი და თანამშრომლებიც. კლიენტების წრეს ეკუთვნიან ისინიც, ვისი წარმატება ან კმაყოფილებაც თქვენზეა დამოკიდებული.

ამასთან დაკავშირებით წარმოიშობა კითხვა, რომელიც ყოველდღიურად უნდა დაუსვათ საკუთარ თავს და მასზე პასუხი ეძიოთ: რა შემიძლია დღეს გავალეთო კლიენტებთან ჩემი მომსახურების ღირებულების გაზრდის მიზნით?

ყოველდღიურად ეძებეთ გზები, როგორ შესძინოთ დამატებითი ღირებულება იმას, რასაც აკეთებთ, ასევე იმ ადამიანებს, რომლებიც თქვენზე არიან დამოკიდებული. კლიენტთა მომსახურებაში ერთი დეტალის სრულყოფა შეიძლება გახდეს თქვენი დიდი ფინანსური წარმატების მიზეზი. არასოდეს შეწყვიტოთ ამ “პატარა” გზების ძიება, რომლებიც დაგეხმარებიან კლიენტების უკეთ მომსახურებაში.

დღეს კლიენტები განსაკუთრებით აფასებენ მომსახურების სისწრაფეს – უფრო მეტად, ვიდრე ოდესმე წარსულში. ყოველთვის, როცა კლიენტი რაიმეს ითხოვთ, თქვენ უნდა უთხრათ: “რა თქმა უნდა, ახლავე!” ეს ყველაზე სასიამოვნო სიტყვებია, რომელიც შეიძლება მოისმინოს თქვენმა კლიენტმა.

**პრაქტიკული სავარჯიშო**

მოახდინეთ თქვენი ყველაზე საჭირო კლიენტების იდენტიფიცირება როგორც კომპანიის შიგნით, ისე მის გარეთ. ვინ არის ის ხალხი, რომელზეც ყველაზე მეტად ხართ დამოკიდებული? და ვინ არიან ის ადამიანები, ვინც თქვენზეა დამოკიდებული? დღესვე რისი გაკეთება შეგეძლოთ, რომ მათზე უკეთ გეზრუნათ?

## წარმატების XI საიდუმლო. იყავით აბსოლუტურად პატიოსანი საკუთარ თავთან და სხვებთან

# წარმატების XI საიდუმლო. იყავით აბსოლუტურად პატიოსანი საკუთარ თავთან და სხვებთან

აზროვნება – აი ყველანაირი სიმდიდრის, ყველანაირი წარმატების, ყველანაირი მატერიალური კეთილდღეობის, ყველა დიდი აღმოჩენისა და გამოგონების, ასევე ყველა მიღწევის თავდაპირველი წყარო.  
კლოდ მ. ბრისტოლი

ალბათ ყველაზე ღირებული და პატივსაცემი თვისება, რომელიც საკუთარ ტავში შეგიძლიათ განავითაროთ -აბსოლუტურად წესიერი და პატიოსანი ადამიანის რეპუტაციაა. იყავით იდეალურად პატიოსანი ყვეაფერში, რასაც აკეთებთ, ერთნაირად თითოეულ კომერციულ გარიგებაში თუ საყოფაცხოვრებო საქციელში. არასოდეს მოახდინოთსაკუთარი წეიერებისა და პატიოსნების კომპრომეტირება, არასოდეს დააყენოთ ისინი ეჭვის ქვეშ. გახსოვდეთ, რომ როდესაც საუბარი ბიზნესს ეხება, თქვენი სიტყვა – ეს თქვენი სახელმწიფო ობლიგაციაა, თქვენი პატიოსნება კი – ის საძირკველი, რომელზედაც სხვა ყველაფერი უნდა დაშენდეს.

ყველა წარმატებული საქმიანობა ეფუძნება ნდობას. თქვენი წარმატება იმაში, რომ გახდეთ მილიონერი, რომელმაც საკუთარი ფული თვითონ გამოიმუშავა, განისაზღვრება იმ განსაკუთრებული ადამიანების რაოდენობით, რომელნიც გენდობიან და სურთ თქვენთან უშაობა, რომებიც მზად არიან ცნონ თქვენი ღირსება, გასესხონ ფული, იყიდონ თქვენი საქონელი და მომსახურება, ასევე დაგეხმარონ მძიმე დროს. ხასიათი – აი ყველაზე მნიშვნელოვანი აქტივი, რომელიც შეიძლება მოიპოვოთ მთელი ცხოვრების განმავლობაში, და თქვენი ხასიათის საფუძველში დევს წესიერება და პატიოსნება, რომლებიც თქვენს პრაქტიკული საქმიანობისთვის არსებითია.

წესიერებისა და პატიოსნების პირველი გასაღები მდგომარეობს ჯერ საკუთარ თავთან, შემდეგ კი ყველასთან გამონაკლისის გარეშე გულწრფელობაში. იყავით მაქსიმალურად გულწრფელი. საკუთარ თავთან პატიოსნება და გულწრფელობა ნიშნავს თქვენი საქმის კეთებას საუკეთესოდ. შინაგანი წესიერების დემონსტრირება ხდება პიროვნული პატიოსნებით, ხოლო გარეგნულად – მაღალხარისხიანი მუშაობით.

წესიერებისა და პატიოსნების მეორე გასაღები მდგომარეობს გულწრფელობაში სხვა ადამინების მიმართ, რომლებთანაც ასე თუ ისე შეხება გაქვთ. თითოეულ მათგანთან იცხოვრეთ სიმართლით. არასოდეს გააკეთოთ ან თქვათ რაიმე, თუ ბოლომდე არ ხართ დარწმუნებული, რომ ეს სიმართლე, კეთილგონივრული და პატიოსანია. არავითარ შემთხვევაში და არანაირი მიზეზით არ დააყენოთ საფრთხის ქვეშ საკუთარი წესიერება და პატიოსნება. ყოველთვის იცხოვრეთ ყველაზე მაღალ ნორმებთან შესაბამისობაში, რომელსაც კი იცნობთ.  
აი კითხვა, რომელიც რეგულარულად უნდა დაუსვათ საკუთარ თავს და ეძებოთ მისი პასუხი: როგორი გახდებოდა ჩემს გარშემო არსებული სამყარო, თუ მისი ყოველი მკვიდრი ისეთი აღმოჩნდებოდა, როგორიც მე ვარ?

ეს კითხვა გაიძულებთ, საკუთარ თავს დაუწესოთ მაღალი სტანდარტები და სულ უფროდუფრო ზემოთ ასწიოთ ნიშნული. მოიქეცით ისე, თითქოს თქვენი თითოეული სიტყვა და საქციელი ხდებოდეს უნივერსალური კანონი. დაინახეთ საკუთარი თავი იმგვარად, თითქოს გარშემო ყველა თქვენ გაკვირდებათ და თქვენი საქციელის მიხედვით აწყობს ყველაფერს. და ნებისმიერი ეჭვის გაჩენისას ყოველთვის მოიქეცით სწორად – იმისგან დამოუკიდებლად, ეს რას შეიძლება ნიშნავდეს თქვენთვის და იმისგან დამოუკიდებლად, ამისათვის რა საფასურის გადახდა დაგჭირდებათ.

**პრაქტიკული სავარჯიშო**

თქვენს ცხოვრებაში თითქმის ყოველი პრობლემა შეიძლება გადაიჭრას, თუ თქვენს ძირითად ღირებულებებს დაეყრდნობით. რაში მდგომარეობს ისინი? რისი გჯერათ და რაზე დგახართ? ყოველთვის, როდესაც ნებისმიერი სახის სტრესს განიცდით, ეს ჩვეულებრივ ნიშნავს, რომ საფრთხის წინაშე აყენებთ თქვენს ერთ-ერთ რომელიმე ფასეულობას. იმისგან დამოუკიდებლად, საით მიგიყვანთ ეს, მაშინვე მიიღეთ გადაწყვეტილება არ გადაუხვიოთ იმას, რაც, თქვენი ღრმა რწმენით, ნამდვილად არის თქვენთვის მნიშვნელოვანი და განმსაზღვრელი

## წარმატების XII საიდუმლო. საკუთარ თავს დაუსახეთ უმაღლესი პრიორიტეტები და მიზანმიმართულად კონცენტრირდით მათზე

# როდესაც განავითარებთ პრიორიტეტების დასახვისა და მიზანმიმართულად მათკენ კონცენტრირებს ჩვევას, თქვენ გამოიმუშავებთ თვისებას მიიღოთ ფაქტიურად ყველაფერი, რასაც კი მოისურვებთ ცხოვრებაში. ეს ძირითადი სტრატეგია გახდა მთავარი მიზეზი, რომლის წყალობითაც ათასობით და მილიონობით ადამიანმა მიაღწია მაღალ შემოსავალს, ხანგრძლივ სიმდიდრეს და სრულ ფინანსურ დამოუკიდებლობას.

თვისება – ამოირჩიო ყველაზე მაღალი პრიორიტეტი და შემდეგ იმუშაო ამ მაღალპრიორიტეტული მიზნის მიმართულებით, სანამ მას არ მიაღწევთ, – მთავარი გამოცდა და ამავე დროს თქვენი ნებისყოფის, თვითდისციპლინის და ხასიათის სიმტკიცის საზომია. ამგვარი ჩვევის გამომუშავება ყველაზე რთულია, მაგრამ იგი ყველაზე საჭიროა, თუ ნამდვილად გსურთ დიდი წარმატების მიღწევა. აი თქვენ მკაფიო გეგმა სარეალიზაციოდ. მანამ, სანამ ნებისმიერი მიზნის მისაღწევად მოქმედებაზე გადახვალთ, შეადგინეთ შესაბამისი ჩამონათვალი ყველაფრისა, რაც მისთვის რაც უნდა გააკეთოთ. შემდეგ დასახეთ პრიორიტეტები ყოველი ამოცანისათვის, რომელიც ამ სიაში ფიგურირებს, ბევრჯერ დაუსვით საკუთარ თავს შემდეგი 4 კითხვა.

კითხვა ნომერი 1 ასეთია: ჩამოთვლილი ქმედებებიდან რომელია ჩემთვის ყველაზე ღირებული? სხვა სიტყვებით, თქვენს მიერ გაკეთებულიდან რომელია თქვენი სამუშაოსთვის და თქვენი ბიზნესისთვის სხვა ნებისმიერთან შედარებით ყველაზე ღირებული?

კითხვა ნომერი 2 ამგვარად ჟღერს: რატომ არის ჩემი გვარი შეტანილი სახელფასო უწყისში? როდესაც სამსახურში მიგიღეს, რა კონკრეტული ამოცანა უნდა გადაგეწყვიტათ? მოახდინეთ კონცენტრირება საბოლოო შედეგებზე, და არა სხვადასხვა სახის შუალედურ ქმედებებზე.

კითხვა ნომერი 3 ამგვარად ფორმულირდება: კონკრეტულად რა შემიძლია გავაკეთო მე და მხოლოდ მე ისეთი, რაც წარმატებით განხორციელების შედეგად რეალურ ცვლილებებს გამოიწვევს? ეს იქნება ის კონკრეტული ამოცანა, რომლის გადაწყვეტაც მხოლოდ თქვენ შეგეძლებათ. თუ მას არ შეასრულებთ, საერთოდ არ განხორციელდება. მაგრამ სამაგიეროდ, თუ მას თავს გაართმევთ, მით უმეტეს თუ კარგად გაართმევთ თავს, შედეგად მოიტანს არსებით ცვლილებებს თქვენს ბიზნესში ან პირად ცხოვრებაში. შეგიძლიათ დაასახელოთ ამგვარი ამოცანა?

და ბოლოს, კითხვა ნომერი 4 ასეთია: ამწუთას როგორ შეიძლება ყველაზე სასარგებლოდ გამოვიყენო ჩემი დრო? ყოველ მომენტში ამ კითხვაზე ერთადერთი პასუხი არსებობს. თქვენი უნარი – ჯერ განსაზღვოთ საკუთარი დროის ერთადერთი და ყველაზე ღირებული გამოყენება, შემდეგ კი დაიწყოთ შესაბამისი ამოცანის შესრულება – არის შრომის მაღალი პროდუქტიულობისა და ფინანსური წარმატების გასაღები.

ამგვარად, მოუძღვენით თავი მიზანმიმართულ შრომას ერთ, ყველაზე მნიშვნელოვან ამოცანაზე, და განაგრძეთ მისი კეთება, სანამ 100%-ით არ შესრულდება. ბეჯითად იმოქმედეთ ერთი მიმართულებით ყოველგვარი გადახვევის ან დაბნეულობის გარეშე. უბიძგეთ საკუთარ თავს მოცემული სამუშაოს გაგრძელებისკენ მანამ, სანამ იგი ბოლომდე არ იქნება მიყვანილი.  
კარგი ამბავი იმაში მდგომარეობს, რომ საკუთარი თავისთვის პრიორიტეტების უწყვეტად დასახვით და თქვენთვის ყველაზე ღირებული და საჭირო ამოცანებზე კონცენტრირებით, საკუთარ თავში სწრაფად განავითარებთ მაღალპროდუქტიულად მუშაობის ჩვევას. ეს ჩვევა შემდეგ გახდება ავტომატური და ფაქტიურად ეს გაძლევთ ცხოვრებაში დიდი წარმატების მიღწევის გარანტიას. მხოლოდ მოცემულ თვისებას შეუძლია გაქციოთ მილიონერად, რომელმაც თავად გამოიმუშავა საკუთარი ფული.

პრაქტიკული სავარჯიშო

გამოავლინეთ ყველაზე საჭირო ამოცანა, რომლის გადაჭრა ახავე შეგიძლიათ და რომელიც ყველაზე მეტად დაგეხმარებატ თქვენთვის ყველაზე მნიშვნელოვანი მიზნის მიღწევაში, შემდეგ კი ავარჯიშეთ საკუთარი თავი მხოლოდდამხოლოდ მის კეთებაში მანამდე, სანამ 100%-ით არ შეასრულებთ. მხოლოდდამხოლოდ ამის კეთებას შეუძლია თქვენი ცხოვრების შეცვლა.

## წარმატების XIII საიდუმლო. შეიქმენით სწრაფი და საიმედო მუშაკის რეპუტაცია.

# დრო – XXI საუკუნის ჭეშმარიტი ვალუტაა. დღეს ყველა საშინელ სიჩქარეში არსებობს. კლიენტებს, რომლებსაც რამდენიმე დღის წინ წარმოდგენაც არ გქონდათ, რომ რაღაც ნივთი ან მომსახურება სჭირდებოდათ, ახლა უნდათ რომ ის მიღებული ჰქონოდათ თუნდათ გუშინ. ადამიანები უფროდაუფრო ნაკლებ მომთმენები ხდებიან, აბსოლუტურად ყველაფერში. ლოიალური კლიენტენი მოულოდნელად, დღიდან დღემდე ცვლიან მომწოდებლებს, თუ ვინმე სხვას შეუზლია მოემსახუროს სულ ცოტა სწრაფად, ვიდრე ის ფირმები, რომლებთანაც ადრე ჰქონდათ საქმე. მოთხოვნის მყისიერი დაკმაყოფილებაც კი აღარ არის საკმაოდ სწრაფი.

თქვენი ამოცანაა – შეიმუშაოთ სწრაფი ადამიანის რეპუტაცია. განავითარეთ საკუთარ თავში მეექვსე გრძნობა – “სისწრაფის გრძნობა”. გამოიმუშავეთ დაუყოვნებელი ქმედებისაკენ სწრაფვა. სწრაფად გადაერთეთ წარმოქმნილ შესაძლებლობებზე. როდესაც ადამიანებს უნდათ ან სჭირდებათ რაიმე, იმოქმედეთ სწრაფად, იმოძრავეთ. თუ ხედავთ, რომ რაღაცის გაკეთებაა საჭირო, გამოავლინეთ სისწრაფე.

როდესაც თქვენი ბოსი ან კლიენტები რამეს გთხოვენ, მიატოვეთ ყველაფერი დანარჩენი და შეეადეთ შეასრულოთ ეს თხოვნა ისე სწრაფად, რომ ისინი გაოცდნენ თქვენი სისწრაფით. თქვენ ალბათ იცით ასეთი გამოთქმა: “თუ გინდათ, რომ რაიმე ამოცანა შესრულდეს, დაავალეთ დაკავებულ ადამიანს”. ადამიანები, ვისაც სისწრაფისა და მობილურობის რეპუტაცია გააჩნიათ, თავისკენ უფრო მეტ შანსსა და შესაძლებლობას იზიდავენ. მათ უფრო ხშირად უვარდებათ ხელსაყრელი შემთხვევი, შეასრულონ უფროდაუფრო მრავალგვარი ამოცანები, რადგან შეუძლიათ მათი გადაწყვეტა სხვებზე სწრაფად, რომლებიც სამუშაოს მხოლოდ იმის შემდეგ ასრულებენ, რაც მას შეეჯახებიან.

როდესაც ისწავლით შეახამოთ ყველაზე მაღალპრიორიტეტული ამოცანის შერჩევის უნარი მის სწრაფად და აკრგად კეთების ვალდებულებასთან, ნახავთ, რამდენად სწრაფად წაიწევთ წინ. თქვენს წინაშე გაიღება გაცილებით მეტი კარი და შესაძლებლობა – უფრო მეტი, ვიდრე დღეს შეგიძლიათ წარმოიდგინოთ.

**პრაქტიკული სავარჯიშო**

ამოირჩიეთ მხოლოდ ერთი საკვანძო ამოცანა, რომლის დაწყებაც ან დამთავრებაც არ შეგეძლოთ, და მიიღეთ მისი დაუყოვნებლივ გადაჭრის გადაწყვეტილება. მუდამ უმეორეთ საკუთარ თავს შემდეგი 3 ჯადოსნური სიტყვა, რომელიც მაღალ მოტივაციას უზრნველყოფს: “გააკეთე ეს ახლავე! გააკეთე ეს ახლავე!”

## წარმატების XIV საიდუმლო. მზად იყავით სიმაღლიდან სიმაღლეზე ასასვლელად

გამარჯვება ხანდახან არ უნდა მოდიოდეს. იგი ყოველთვის უნდა მოდიოდეს.

ვინს ლომბარდი

ზუსტად იმ ალპინისტივით, რომელმაც მიაღწია ერთ სიმაღლეს და მეორე პიკზე ასვლამდე დაბლობში უნდა დაეშვას, თქვენი ცხოვრება და კარიერაც სავსე ქნება აღმართებით და დაღმართებით. ალბათ გაგიგიათ: “ცხოვრება – ეს პროცესია, სადაც ორი ნაბიჯით წინ მიდიან, ერთით კი უკან”.

მთელი საქმიანი ცხოვრება შედგება ციკლებისგან და ცვლადი ტენდენციებისგან. არსებობს აღმასვლის ციკლები და დაცემის ციკლები. ხშირად ბიზნესში ახალ ტენდენციებს შეუძლიათ მოიტანონ სრული გადატრიალება საქმის მსვლელობაში და მთელ დარგშიც. ჩვენ ამას ინტერნეტის მაგალითზე ვხედავთ, როდესაც მოცემული ტექნოლოგიის გაფართოება ყველა მიმართულებით ბევრს რამეს ცვლის ჩამოყალიბებულ აზრებსა და წარმოდგენებში იმის შესახებ, თუ როგორ უნდა ავაწყოთ ეფექტური ბიზნესი. განავითარეთ საკუთარ თავში ხანგრძლივი პერსპექტივის შეგრძნება. ყველაფერს, რასაც აკეთებთ, შეხედეთ გრძელვადიან პრიზმაში. დაგეგმეთ 2, 3, 4 და 5 წელი წინასწარ და საკუთარ თავს არ მისცეთ გახდეს ატრაქციონი “რუსული გორების” ემოციური მგზავრი და დამორჩილდეს ხანმოკლე აღმართებს და დაღმართებს ყოველდღიურ ცხოვრებაში.

საკუთარ თავს მუდამ შეახსენეთ, რომ ცხოვრებაში ყველაფერი ექვემდებარება ციკლებსა და ცვლად ტენდენციებს. მშვიდად, თავდაჯერებით და ყოველგვარი ზედმეტი ემოციის გარეშე მიუდექით თქვენი მდგომარეობის მოკელვადიან რყევებს. როდესაც გაგაჩნიათ მკაფიო მიზნები და გეგმები, რომელთა განხორციელებისათვის ყოველდღიურად მუშაობთ, მაშინ თქვენი ცხოვრების განვითარების საერთო ხაზის ტენდენცია წლიდან წლამდე წინ და ზემოთ გაიზრდება.

**პრაქტიკული სავარჯიშო**

გამოავლინეთ თქვენს ბიზნესში გადამწყვეტი ციკლები და ტენდენციები. რა მიმართულებით მოძრაობს ბაზარი? თქვენს ცხოვრებაში რა იცვლება და როგორ უნდა შეეგუოთ ამ ცვლილებებს? რა ნაბიჯები უნდა გადადგათ დღეს, რომ ხვალ მზად იყოთ ახალი სამყაროს უპირატესობების გამოყენებისთვის? პასუხიგან დამოუკიდებლად, გადადგით მითითებული ნაბიჯები ახლავე!

## წარმატების XV საიდუმლო. ყველაფერში გამოიმუშავეთ თვითდისციპლინა

თვითდისციპლინა ჰქვია უნარს, აიძულო საკუთარ თავს აგაკეთოს ის, რაც უნდა გაგეკეთებინათ და როცა უნდა გაგეკეთებინათ, იმისგან დამოუკიდებლათ მოგწონთ თუ არა ეს.

ელბერტ ჰაბარდი

თვითდისციპლინა – ყველაზე მნიშვნელოვანი, წმინდათაწმინდა თვისებაა ცხოვრებაში წარმატების მიღწევისა და იმ მილიონერად გახდომისათვის, რომელმაც საკუთარი ფული თვითონვე გამოიმუშავა. თუ შეძლებთ საკუთარი თავის დისციპლინირებას იმგვარად, რომ აკეთოთ ის, რაც უნდა აკეთოთ და როცა უნდა გააკეთოთ ეს იმისგან დაოუკიდებლად, მოგწონთ თუ არა ეს, მაშინ თქვენი ნებისმიერი ჩანაფიქრისათვის წარმატება გარანტირებულია.იმისათვის, რომ გახდეთ მილიონერი, რომელმაც საკუთარი ფული თავად გამოიმუშავა, უნდა გაგაჩნდეთ გრძელვადიანი პერსპექტივა რომელიც შერწყმულია უნართან, არ შეჩერდეს დაუყოვნებელი ჯილდოს გამო. ეს ნიშნავს უნარს, საკუთარ თავს დაუსახო მატერიალური დამოუკიდებლობის მოპოვების გრძელვადიანი მიზანი და შემდეგ მოახდინო საკუთარი თავის ვარჯიში ისე, რომ ყოველი კონკრეტული დღე იცხოვრო და აწარმოო თითოეული კონკრეტული დანახარჯი იმგვარად, რომ საბოლოო შედეგის სახით გარანტირებული იყოს დასახული პერსპექტიული მიზნის მიღწევა.

თვითდისციპლინას აჭირდება თვითკონტროლი, საკუთარი თავის ფლობა, დამოუკიდელობა, “საკუთარ თავზე პასუხისმგებლობა” და თვისება, რომელიც კარგ რაკეტას ახასიათებს – მიზნისაკენ თვითდამიზნება. წარმატებულ ადამიანებსა და წარუმაებლებს შორის განსხვავება მდგომარეობს იმაში, რომ მდიდარი ადამიანები ფლობენ უნარს აკეთონ ის საქმე, რომლის კეთებაც წარუმატებლებს არ უყვართ. და რა არის ესენი? მერწმუნეთ, რომ რისი კეთებაც არ უყვართ უიღბლოებს, სწორედ ისევე არ უყვართ ეს წარმატებულ ადამიანებს, მაგრამ ისინი, ვინც მდიდრდება, ასე თუ ისე აკეთებენ არც თუ ისე სასიამოვნო საქმეებს, რამდენადაც ესმით, რომ ეს ის ფასია, რომელიც უნდა გადაიხადონ ასე სასურველი წარმატებისათვის.

წარმატებული ადამიანები ყველაზე მეტად ზრუნავენ შედეგებით სიამოვნების მიღებაზე. უიღბლოები უფრო მეტად ზრუნავენ მეთოდებით სიამოვნებაზე. მდიდარი ადამიანები ისეთ ნაბიჯებს დგამენ, რომლებიც ორიენტირებულია მიზნის მიღწევაზე. უიღბლოთა ქცევები კი მიმართულია შინაგანი დაძაბულობის მოხსნაზე. წარმატებული ადამიანები აკეთებენ მას, რაც ძნელია, მაგრამ აუცილებელი და საჭირო. წარუმატებლები, მეორე მხრივ, ამჯობინებენ ისეთი საქმეების კეთებას, რაც სასიამოვნო და იოლია, ასევე რაც მათ დაუყოვნებლივ მოუტანს სიამოვნებას.

თვითდისციპლინის თითოეული აქტი ამავე დროს აძლიერებს და ამყარებს თქვენს სხვა დადებით თვისებებს. ყოველთვის, როცა თვითკონტროლს, ასევე იზრდება საკუთარი თავის მიმართ პატივისცემის გრძნობა. და რაც უფრო ხშირად ცდილობთ ცოტა მაინც დისციპლინას დამორჩილებას, მით უფრო იზრდება თქვენი უნარი, გამოავლინთ ის დიდი დისციპლინა, რომელიც სჭირდება თქვენს წინაშე არსებული დიდ შესაძლებლობებს და ნამდვილად სერიოზულ გამოწვევებს, რომელიც ცხოვრებისეულ ძვრებს იწვევს.

გახსოვდეთ, რომ ყველაფერი, რაც ცხოვრებაში ხდება – ეს გამოცდაა. ყოველ დღე, ყოველ საათს და ხანდახან ყოველ წუთსაც კი თქვენ გამოცდას გადიხართ – თვითკონტროლის, საკუთარი თავის ფლობისა და თვითდისციპლინის. ეს გამოცდა შემოწმებაა, შეგიძლიათ თუ არა აიძულოთ საკუთარ თავს ისეთი რაღაცეების კეთება, რომელიც ყველზე საჭიროა, და აკეთოთ ისინი მანამდე, სანამ ბოლომდე არ მიიყვანთ. მსგავსი გამოცდები არკვევენ, შეგიძლიათ თუ არა გონების კონცენტრირება იმ მიზნისაკენ, რისკენაც ისწრაფვით და აარიდოთ თავი ფიქრსა და საუბრებს ისეთ საქმეებზე, რომელიც თქვენთვის არც ისე მნიშვნელოვანია, ან ისეთ პრობლემებს, რომლებიც წარსულში დარჩა. მსგავსი გამოცდის ყოველი წარმატებული გავლისას თქვენ მცირედ მიიწევთ წინ და ზემოთ, გადადიხართ თვითგანვითარების შემდეგ საფეხურზე. და სანამ გაქვთ ძალა გაუძლოთ ასეთ გამოცდებს, თქვენ გააგრძელბთ ცხოვრებაში წინ და ზემოთ მოძრაობას. წარმატებას დისციპლინის ტონი სჭირდება. სხვათა შორის, , როგორც ჯიმ რონმა განაცხადა: “დისციპლინა უნციებს იწონის, წარომატებლობა კი – ტონებს”.

**პრაქტიკული სავარჯიშო**

მუდამ იცვლებოდეთ. გამოავლინეთ თქვენი ცხოვრების ერტი კონკრეტული სფერო, სადაც დისციპლინის ნაკლებობა განსაკუთრებით გიშლით ხელს წარმატების მიღწევაში. დღესვე მიიღეთ გადაწყვეტილება რომ განიმტკიცოთ დისციპლინა ამ სფეროში. ამას სერიოზულად მოეკიდეთ. აცნობეტ სხვებს თქვენი გადაწყვეტილების შესახებ. არავითარ შემთხვევაში არ დაუშვათ არანაირი გამონაკლისი, სანამ ახალი ჩვევა საბოლოოდ არ განმტკიცდება. ამ ერთმა გადაწყვეტილებამ შეიძლება ძლიერ შეცვალოს თქვენი ცხოვრება

## წარმატების XVI საიდუმლო. გაათავისუფლეთ თქვენი შეკავებული შემოქმედებითი უნარი

წარმოსახვა გაცილებით მნიშვნელოვანია, ვიდრე ფაქტები.  
ალბერტ აინშტაინი

აი კიდევ რამდენიმე კარგი ამბავი. თქვენ – პოტენციური გენია ხართ. თქვენ უფრო ჭკვიანი ბრძანდებით, ვიდრე ოდესმე თავში მოგსვლიათ. თქვენში გამოყენებისათვის მზა გაცილებით მეტი შემოქმედებითი უნარი იმალება, ვიდრე აქამდე იყენებდით. თქვენი ტვინი შეიცავს 10 მილიარდამდე ნერვულ ბადეს, რომელთაგან თითოეული ნეირონებისა და დენდრიტების კომპექსური ქსელითაა დაკავშირებული – არ დაიჯერებთ! – მთელი 20 ათასი სხვა უჯრედით ქსელით. ეს ნიშნავს, რომ იმ შესაძლო შეტანხმებათა, ცვლილე ბათა და მსგავსი კომბინაციების რაოდენობა თქვენს ტვინში აჭარბებს თქვენთვის ცნობილ მოლეკულათა რაოდენობას სამყაროში. თქვენი უნარი იდეათა გენერირებისა, რომლებიც უნდა დაგეხმარონ წარმატების მიღწევაში, შეუზღუდავია. ეს ნიშნავს, რომ ასევე შეუზღუდავია თქვენი უნარი, გახდეთ წარმატებული და მდიდარი.

თქვენს შემოქმედებითი პოტენციალის სტიმულირებაზე გავლენას ახდენს შემდეგი სამი ფაქტორი: პირველ რიგში, მიზნები, რომლებისკენაც ინტენსიურად ისწრაფვით; მეორე, გადაუდებელ პრობლემათა ზეწოლა; და მესამე, მკვეთრად ჩამოყალიბებული და ფოკუსირებული საკითხები. რაც უფრო მეტად მოახდენთ აზროვნების კონცენტრირებას თქვენს წინაშე დასმულ მიზნებზე, წამოჭრილ პრობლემებზე ან რთული კითხვების პასუხებზე, რომლებიც თქვენს სამქიან და პირად ცხოვრებას ეხება, მით უფრო გამჭრიახი ხდებით ახლა და მით უკეთ იმუშავებს თქვენი გონება მომავალში.

თქვენი ტვინი და შემოქმედებითი სული ბევრი რამით ემსგავსებიან კუნთებს. რაც უფრო ხშირად იყენებთ მათ, მით უფრო ძლიერი და ელასტიურნი ხდებიან. თქვენ შეგიძლიათ რეალურად გაზარდოთ თქვენი ინტელექტი და ინტელექტის კოეფიციენტი, თუ საკუთარ თავს მიაჩვევთ, რომ მთელი დღე შემოქმედებითად იფიქროთ. და გახსოვდეთ – შემოქმედებითი სული – ეს მხოლოდ სინონიმი, მეორე სახელია “სრულყოფის”. ყოველთვის, როცა თავში იდეა მოგდით, თუ როგორ გააუმჯობესოთ თქვენი სამუშაოს რომელიმე ნაწილი და იპოვოთ შედეგის მიღწევის ახალი, გაუმჯობესებული, უფრო სწრაფი, უფრო იაფი ან უფრო იოლი საშუალება, თქვენ ფუნქციონირებთ თქვენი შემოქმედებითი პოტენციალის უმაღლეს დონეზე.  
და, რა თქმა უნდა, როგორც ავითარებთ კუნთებს, ფიზიკური ვარჯიშების შესრულებით, ამგვარადვე ავითარებთ “გონებრივ კუნთებსაც” როდესაც მათ ძაბავთ. აი თქვენ სავაჯიშო, რათა გაიუმჯობესოთ ინტელექტუალური ძალა და გაათავისუფლოთ თქვენში ჩაბუდებული გენია.

აიღეთ სუფთა ფურცელი და ზემოთ კითხვის სახით დააწერეთ თქვენთვის ყველაზე მნივნელოვანი მიზანი, ან ყველაზე გადაუდებელი პრობლემა. მაგალითად, “როგორ შემიძლია გავაორმაგო ჩემი შემოსავალი მომდევნო 24-36 თვის განმავლობაში?”

ახლა მოუხმეთ თვითდისციპლინის დახმარებით თავს აიძულეთ ჩამოწეროთ სულ მცირე 20 პასუხი დასმულ კითხვაზე. ამოირჩიეთ თქვენი პასუხებიდან ერთ-ერთი მათგანი და დაუყოვნებლივ მიიღეთ ზომები მის სარეალიზაციოდ. მიღებული შედეგებით გაოცდებით.

**პრაქტიკული სავარჯიშო**  
დაწერეთ ქაღალდზე თქვენთვის ყველაზე არსებითი და გადაუდებელი პრობლემა, ან ყველაზე სანუკვარი მიზანი. შემდეგ წარმოიდგინეთ, რომ ეს პრობლემა შესანიშნავადაა გადაწყვეტილი ან ჩამოყალიბებული მიზანი იდეალურადაა მიღწეული. როგორ გესახებათ ამგვარი გადაწყვეტა ან მიღწევა? რა შეგიძლიათ დაუყოვნებლივ გააკეთოთ ამგვარი შედეგის მისაღებად? გახსოვდეთ, რომ მოქმედება – ყველაფერია!

## წარმატების XVII საიდუმლო. იტრიალეთ საიმედო ადამიანებში

ხუთ წელიწადში თქვენ იქნებით ისეთივე ადამიანი, როგორიც დღეს ხართ, გარდა იმ ხალხისა, ვისაც შეხვდებით და წიგნებით რომლებსაც წაიკითხავთ.  
ჩარლი ჯონსი

ცხოვრებაში თქვენი წარმატებისა და ბედნიერების არანაკლებ 85% განისაზღვრება იმ ურთიერთობების ხარისხით, რომელთა დამყარებაც მოახერხეთ პირადი და სამსახურებრივი საქმიანობისას. რაც უფრო მეტი რაოდენობის ხალხია, ვისაც იცნობთ და ვინც თქვენ პოზიტიურად გიცნობთ, მით უფრო წარმატებული იქნებით და მით უფრო სწრაფად წაიწევთ წინ.

ფაქტიურად თქვენი ცხოვრების ყოველ გადამწყვეტ მომენტში თქვენს გვერდით აღმოჩნდება ვიღაც, რომელიც ან თქვენს დახმარებას შეეცდება, ანდა პირიქით, ხელს შეგიშლით. წარმატებული ადამიანები თავიანთი ცხოვრების განმავლობაში ფლობენ უნარს, შექმნან, გაამყარონ და მხარი დაუჭირონ მაღალხარისხიანი ურთიერთკავშირების მთელ ქსელს, და შედეგად ისინი იღებენ გაცილებით მეტს, ვიდრე ის ადამიანი, რომელიც ყოველ საღამოს სახლში მიდის და ტელევიზორს უყურებს.

თქვენი ცხოვრების ყველა მოვლენა ასე თუ ისე დაკავშირებულია ურთიერთობებთან. ფაქტიურად ყველა პრობლემა, რომელსაც შეეჯახეთ ცხოვრებაში, იმის შედეგად ჩნდება, რომ არასწორ ადამიანებთან არასწორი ურთიერთობა გაქვთ. ანალოგიურად, პრაქტიკულად ყველა დიდი წარმატება, რომლებსაც ცხოვრებაში მიაღწიეთ, მოჰყვება და განისაზღვრება ურთიერთობებით იმ საიმედო ხალხთან, რომლებიც გეხმარებიან, და თქვენ, თავის მხრივ, მათ ეხმარებით.

თქვენი წარმატების 90%-ზე მეტი განისაზღვრება იმით, რასაც სამეცნიერო ენით “რეფერენტული ჯგუფი” ეწოდება. რეფერენტულ ჯგუფში კი მოიაზრება ხალხი, რომლებთანაც ჩვეულებრივ იდენტიფიცირდებით და ვისთან ერთადაც ატარებთ დროს.

ყოველ ჩვენგანი ქამელეონს ჰგავს, რამდენადაც დამოკიდებულია ფსიქოლოგიური განწყობაზე, ქცევის მოდელზე, ღირებულებასა და იმ ადამიანების მწრამსზე, რომლებთანაც აკავშირებს თავისი დროის დიდი ნაწილი. თუ გსურთ იყოთ წარმატებული ადამიანი, უნდა იმეგობროთ პოზიტიურ ადამიანებთან. განავითარეთ პარტნიორული ურთიერთობები ისეთ ადამიანებთან, რომლებიც არიან ოპტიმისტები, ბედნიერები, საკუთარ თავს სერიოზულ მიზნებს უსახავენ და ცხოვრებაში წინ და ზემოთ მიიწევენ. ამავე დროს თავი შორს დაიჭირეთ მათგან, ვინც არის ნეგატიური, კრიტიკულად გაწყობილი, მუდმივად წუწუნებს და ბუზრუნებს. თუ არწივებთან ფრენა გწადიათ, მაშინ ინდაურებთან არ უნდა იმეგობროთ.

მილიონერები, რომლებმაც საკუთარი ფული თვითონვე გამოიმუშავეს, მუდმივად ურთიერთობენ. ისინი შედიან შესაბამის საწარმოო და სავაჭრო ასოციაციებში, ესწრებიან მათ ყოველ შეკრებას და აქტიურად მონაწილეობენ თავიანთი რეფერენტული ჯგუფების საქმიანობებში. საქმიანი და მაღალი წრის ღონისძიებებზე ისინი ეცნობიან სხვადასხვა ადამიანებს, უცვლიან სავიზიტო ბარათებს და თანამოსაუბრეებს უყვებიან, თუ რითი არიან დაკავებული, რა არის მათი ინტერესთა სფერო.

ახლა კი გთავაზობთ ერთ-ერთ საუკეთესო სტრატეგიას. ყოველთვის, როცა ახალ ადამიანებს ეცნობით, სთხოვეთ მათ მოგიყვნენ, რა სფეროში მოღვაწეობენ და რისი ბიზნესი აქვთ, განსაკუთრებით დაინტერესდით იმ ცნობებით, რომლებიც უნდა გაავრცელოთ მათთვის კლიენტების ან მომხმარებლების გასაგზავნად.  
ამის შემდეგ რაც შეიძლება სწრაფად ნახეთ, შეგიძლიათ თუ არა რაიმე წვლილი შეიტანოთ მათ ბიზნესში. იყავით ის ადამიანი, რომელიც გასცემს, ვიდრე ის, ვინც იღებს. ყოველთვის ეძებეთ საშუალება, როგორ დადოთ მანამ, სანამ დაიწყებდეთ აღების საშუალებაზე ფიქრს. კავშირში შესვლისა და ურთიერთობის გამყარების საუკეთესო საშუალებაა, მუდმივად ეძებოთ სხვა ადამიანების დახმარების გზები მათი მიზნების მისაღწევად. რაც უფრო მეტს გასცემთ ისე, რომ სამაგიეროს არ დაელოდებით, მით მეტ ჯილდოს დაიმსახურებთ, სწორედ ყველაზე მოულოდნელი მომენტებში და ყველაზე მოულოდნელი წყაროებიდან.  
 **პრაქტიკული სავარჯიშო**

გამოავლინეთ ყველაზე საჭირო ხალხი თქვენს ცხოვრებაშო – როგორც აწმყოში, ისე მომავალში. რით შეგიძლიათ მათი დახმარება ცხოვრებასა და სამსახურში ისე, რომ ისინიც შემდეგ სიხარულით დაგეხმარონ? იფიქრეთ იმ ადამიანებზე, რომლებთანაც ახლო ნაცნობობა გჭირდებათ. რისი გაკეთება შეგიძლიათ იმ მიზნით, რომ მათ წინასწარ დაეხმაროთ, სანამ თქვენ დაგჭრდებათ მათი საპასუხო დახმარება? გახსოვდეთ – ჯერ უნდა დათესოთ, რათა შემდეგ მოიმკოთ

## წარმატების XVIII საიდუმლო. განსაკუთრებით იზრუნეთ საკუთარ ჯანმრთელობაზე

ბედნიერების გასაღები – ჯანსაღი სულია ჯანსაღ სხეულში  
თეოდორ რუზველტი

ჩვენ კაცობრიობის ისტორიაში ყველაზე შესანიშნავ დროში ვცხოვრობთ, თუ ვისაუბრებთ მოსახლეობის ცხოვრების გახანგრძლივებისა და ფიზიკური მდგომარეობის გათვალისწინებით. დღეს შესაძლებელია უფრო დიდხანს ცხოვრება და თავის უკეთ გრძნობა, ვიდრე ეს ოდესმე წარსულში შეიძლებოდა. უნდა ესწრაფვოდეთ 80, 90 ან თუნდაც 100 წლამდე სიცოცხლეს, თუნდაც ამ საპატიო ასაკში შესანიშნავი ჯანმრთელობის შენარჩუნებას, და ყოველთვის გექნებათ ამის გაკეთების ძალა, თუ შესაბამის გადაწყვეტილებას მიიღებთ.

პირველ რიგში, საკუთარ თავს მიზნად დაისახეთ სულ მცირე, 80 წლამდე ცხოვრება. შემდეგ გააანალიზეთ თქვენი არსებული ჩვევები, რომლებიც ჯანმრთელობაზე ახდენს გავლენას და საკუთარ თავს ჰკითხეთ, ის ცხოვრების წესი, რომელსაც ახლა ეწევით, ნამდვილად მოგცემთ თუ არა 80 წლამდე მიღწევისა და კარგი ფორმის შენარჩუნების საშუალებას.

ხანგრძლივი, ბედნიერი და ჯანმრთელი ცხოვრებისათვის არსებობს სამი წესი. მათგან პირველი – შესაბამისი წონაა. მიზნად დაისახეთ საკუთარ წონის კონტროლი – მისი ნორმაში მოყვანა, შემდეგ კი მთელი დარჩენილი ცხოვრების მანძილზე მოხდენილობისა და ფიზიკური ძლიერების შენარჩუნება. არსებობს ჩამოყალიბებული ფორმულა, რომელიც ხუთი სიტყვისგან შედგება და უზრუნველყოფს წონის დაკლებასა და კარგი ფიზიკური ფორმის შენარჩუნებას. იგი საკმაოდ მარტივად ჟღერს: “ნაკლები საკვები და მეტი ვარჯიში”.

მეორე წესს წარმოადგენს შესაბამისი დიეტა, არჩეული დიეტის მთავარი წესი კი არის – იკვებოთ საუკეთესო საკვები პროდუქტებით, მაგრამ გამოიყენოთ ისინი მცირე რაოდენობით. მიირთვით დაბალკალორიული ცილები, ხილი და ბოსტნეული. რაციონიდან ამოიღეთ ტკბილი დესერტები, დამტკბარი არაალკოჰოლური სასმელები და ყველაფერი მსგავსი, რაც კი შაქარს შეიცავს. შეწყვიტეთ მეტისმეტი მარილის გამოყენება და შეწყვიტეთ თეთრი ხორბლის ფქვილის ნაწარმის მიღება. შეამცირეთ პორციები და სუფრას მიუსხედი დღეში 4 ან 5-ჯერ, მაგივრად დღეში სამჯერ ბევრი საკვების მიღებისა.  
როდესაც შეძლებთ კვების საკითხებში თქვენი ჩვევების სრულ კონტროლს, თქვენთვის უფრო გაიოლდება ისეთი ჩვევების კონტროლი, რომლებიც თქვენი ცხოვრების სხვა სფეროებს ეხება.

ხანგრძლივი ცხოვრების მესამე წესი – შესაბამისი ფიზიკური ვარჯიშების შესრულებაა. ეს ნიშნავს ვალდებულებას, დაუთმოთ ენერგიული ფიზიკური ვარჯიშების კეთებას დაახლოებით კვირაში 200 წუთი, ანუ დღეში საშუალოდ 30 წუთი. თქვენ შეიძლება მიიღოთ საჭირო ფიზიკური დატვირთვა, კვირაში 3-დან 5ჯერ ენერგიული გასეირნებით 30-დან 60 წუთამდე. თუ მოცემულ საკითხს ნამდვილად სერიოზულად მოეკიდებით, მაშინ უნდა ჩაეწეროთ სპორტულ კლუბში ან სახლში რომელიმე სატრენაჟორო აღჭურვილობა იყიდოთ, რათა უფრო ხშირად და აქტიურად აკეთოთ ფიზიკური ვარჯიშები.

შესანიშნავ ფიზიკური ჯანმრთელობისა და ხანგრძლივი ცხოვრების საიდუმლო იმაში მდგომარეობს, რომ დაისახოთ კონკრეტული და ნათელი მიზნები, თქვენი ჯანმრთელობისა და ფიზიკური მზაობის შესაბამისად. უნდა შეადგინოთ გეგმა და შემდეგ ყოველდღიურად მიჰყვეთ საკუთარ მონახაზს. გაკაჟების ასეთ ვალდებულებას სჭირდება დიდი თვითკონტროლი, საკუთარი თავის ფლობა და თვითდისციპლინა, მაგრამ ჯილდო შეიძლება უჩვეულოდ დიდი იყოს.

თუ თქვენი ფინანსური გეგმა იმაში მდგომარეობს, რომ მიაღწიოთ ერთი მილიონი დოლარის ქონების დაგროვებას, მაშინ ჯანმრელობის სფეროში თქვენი მიზანი უნდა გახდეს მაქსიმალურად დიდხანს ცხოვრება და ცხოვრების იმ შესანიშნავი შესაძლებლობებით დატკბობა, რომლებიც თქვენმა ფულმა შეიძლება მოგიტანოთ

**პრაქტიკული სავარჯიშო**

გამოავლინეთ ერთი კონკრეტული ჩვევა ჯანმრთელობის სფეროში, რომელიც უნდა განავითაროთ საკუთარ თავში, რათა უფრო მეტად დატკბეთ ჯანმრთელობითა და ენერგიულობით. შესაძლოა, ეს იყოს სრული უარი დესერტებზე. შემდეგ განიხილეთ მოცემული საკითხი, როგორც პირადი გამოწვევა და მიიღეთ გადაწყვეტილება თვითდისციპლინით მიაღწიოთ ჯანმრთელობის სფეროში ახალი ჩვევების მტკიცედ ჩამოყალიბებას.

## არმატების XIX საიდუმლო. იყავით გადაწყვეტილების მიღებაზე და მოქმედებაზე ორიენტირებული

# იმ მილიონერების ერთ-ერთი თვისება, რომლებმაც საკუთარი ფული თავად გამოიმუშავეს, არის ის, რომ ისინი ყურადღებით ფიქრობენ მოცემული სიტუაციის შესახებ და შემდეგ სწრაფად იღებენ გადაწყვეტილებებს. ისინი აჩვევენ საკუთარ თავს, რომ დაუყოვნებლივ იმოქმედონ და განახორციელონ საკუთარი გადაწყვეტილებები.ისინი სწრაფად აკეთებენ სვლებს და სწრაფად იღებენ უკუქმედებას საკუთარ ქმედებებზე. თუ აღმოაჩენენ, რომ შეცდომა დაუშვეს, სწრაფადვე ასწორებენ მას და ცდილობენ ახალი ზომების მიღებას.

თქვენი წარმატების გასაღები მდგომარეობს იმაში, რომ სცადოთ. ისინი, ვინც წარმატებულია, ყოველთვის მზად არიან გადწყვეტილების მისაღებად და ცდილობენ განახორციელონ უფრო მეტი ქმედება, ვიდრე სხვა ადამიანებმა. ალბათობის კანონის თანახმად, თუ წარმატების მისაღწევად მრავალ სხვადასხვა საშუალებას სცდით, იზრდება შანსი, რომ საბოლოოდ გარკვეულ დროში გარკვეული გზა იპოვოთ.

უიღბლო ადამიანებს გადაწყვეტილების მიღება არ შეუძლიათ. მათ თითქოს იციან, რაც უნდა გააკეთონ, ან პირიქით, რისი გაკეთება უნდა შეწყვიტონ, მაგრამ ხასიათის სიმტკიცე ან ძალა არ ჰყოფნით მტკიცე გადაწყვეტილების მისაღებად. შედეგად ისინი ცხოვრებაში დრეიფობენ და ნელა მიცურავენ დინების მიმართულებით, ვერასოდეს აღწევენ ბედნიერებას, თვითრეალიზაციას და წარმატებას. ისინი ვერასოდეს გახდებიან მდიდრები და ვერც ფინანსურ დამოუკიდებლობამდე მივლენ. ეს უსუსური ადამიანები თანხმდებიან გაცილებით მცირედს, ვიდრე ამას საკუთარი შესაძლებლობები აძლევთ.

როდესაც გახდებით გადაწყვეტილების მიმღები და მოქმედებაზე ორიენტირებული, ამით საკუთარ ცხოვრებას გაცილებით მაღალ სიჩქარეზე გადაიყვანთ. დღის განმავლობაში უფრო მეტს გააკეთებთ, ვიდრე სხვა . გარშემომყოფებზე გაცილებით სწრაფად დაიწყებთ წინსვლას. ფაქტიურად დაექვემდებარებით ენერგიის, ენთუზიაზმისა და მოტივაციის უფრო ძლიერ წყაროს, რომის წყალობითაც იგრძნობთ, თუ როგორ გავსებთ სიხარული და სასიამოვნო შთაგონება. შემდგომში ეს პოზიტიური ენერგია უფრო სწრაფად წაგიყვანთ წინ თქვენი მიზნების მისაღწევად.

**პრაქტიკული სავარჯიშო**  
საკუთარ თავს ჰკითხეთ: რა არის ის ერთადერთი ქმედება, რომელსაც თუ დაუყოვნებლივ შევასრულებ, დადებითად იმოქმედებს ჩემს მიერ მისაღწევ შედებეგზე, მიუხედავად იმისა, თუ როგორი იქნება პასუხი მოცემულ კითხვაზე, დაუყოვნებლივ დაიწყეთ მისი განხორციელება!

## წარმატების XX საიდუმლო. არასოდეს დაუშვათ წარუმატებლობის შესაძლებლობა

არაფრის უნდა გეშინოდეს, გარდა თავად შიშისა.

ფრანკლინ დ. რუზველტი

წარუმატებლობის შიში – ეს არის ყველაზე დიდი ცალკეული დაბრკოლება ზრდასრული ცხოვრებისას წარმატების მიღწევაში. მიაქცეთ ყურადღება, რომ საუბარი ეხება არა წარუმატებლობას როგორც ასეთს. მარცხი გაქცევთ უფრო ძლიერად, მოქნილად და გადაწყვეტილების მიმღებად. სწორედ შიშს წარუმატებლობის წინაშე ან წარუმატებლობის წინათგრძნობას შეუძლია მოახდინოს თქვენი აზროვნებისა და ქმედებების პარალიზება, შესაბამისაც, შეაკავოს თქვენი ის ქცევები, რომლებიც აუცილებელია დიდი წარმატების მისაღწევად.

ერთხელ ახალგაზრდა ჟურნალისტმა ტომას ჯ. უოტსონ-უფროსს, აიბიემის ფირმის დამაარსებელს ჰკითხა, სწრაფად როგორ მიაღწია წარმატებას. უოტსონმა ემდეგი შესანიშნავი სიტყვებიტ უპასუხა: “თუ გინდათ სწრაფად მიაღწიოთ წარმატებას, უნდა გააორმაგოთ წაურმატებლობის სიხშირე. წარმატება წარუმატებლობის მეორე მხარეა”.

იქონიეთ წინსვლის სიმამაცე. მილიონერები, რომლებმაც საკუთარი ფული თავად გამოიმუშავეს, არ არიან აზარტული მოთამაშეები, მაგრამ ყოველთვის ავლენენ ნებასა და მზაობას, წავიდნენ საჭირო, მოფიქრებულ რისკზე, რომელიც მათი მიერ დასახული მიზნისაკენ მიდის და უფრო მაღალი ჯილდოს მიღების შესაძლებლობას იძლევა. ფაქტიურად თქვენი ფსიქოლოგიური განწყობა რისკის მიმართ, ეს ალბათ ყველაზე მნიშვნელოვანი ინდიკატორია თქვენი გამდიდრებისთვის მზაობაში.

სარისკო სიტუაციებთან ყოველი შეჯახებისას საკუთარ თავს ჰკითხეთ: “რა შეიძლება მოხდეს ყველაზე უარესი, თუ წინ წავალ? შემდეგ კი ჟ. პოლ გეტის, მენავთობე მილიონერის მსგავსად, რომელმაც თავად გამოიმუშავა საკუთარი ფული, გამოაცხადეთ თქვენი ამოცანის სახით იმისი გარანტიის აუცილებლობა, რომ ეს ყველაზე უარესი ვარიანტი, რაშიც არ უნდა მდგომაერობდეს, არასოდეს მოხდეს. ის, რომ ყველას ეშინია წარუამტებლობის – უდავო ფაქტია. ნებისმიერ ადამიანს ეშინია კრახისა და სიღარიბის. თითოეულს ეშინია შეცდომის დაშვებისა და უკან გადავარდნის. მაგრამ მილიონებერი, რომლებმაც საკუთარი ფული თვითონვე გამოიმუშავეს – ის ადამიანები არიან, რომლებიც გაცნობიერებულად და წინასწარგანზრახულად ეწინააღმდეგებიან ასეთ შიშს და ნებისმიერ შემთხვევაში ახორციელებენ საჭირო ქმედებებს. რალფ უოლდო ემერსონი წერდა: “მთელი ცხოვრების განმაცლობაში გქონდეთ ჩვევა აკეთოთ ის, რისიც გეშინიათ. თუ აკეთებთ იმას, რისიც გეშინიათ, თქვენი შიში სავარაუდოდ მოკვდება”.

როდესაც თამამად მოქმედებთ, უხილავი ძალები გეხმარებია. და გამბედაობის თითოეულ აქტს მიჰყავხართ თქვენი გამბედაობის ზრდისა და მზადყოფნისკენ, მომავალში გამოავლინოთ კიდევ უფრო მეტი სიმამაცე. ყოველთვის, როცა წარამტების გარანტია არ გაქვს, მაგრამ წინ მიიწევთ, თქვენში შიში მცირდება, ხოლო გამბედაობა და თავდაჯერება იზრდება. საბოლოო კამში კი იმ მდგომარეობას აღწევთ, სადაც უკვე აღარაფერი გემოქრებათ.

ალბათY საუკეთესო დიალოგი ფილმიდან “აპოლო-13” გამოდის იუჯინ კრანციდან, ნასა-ში ფრენის მართვის ცენტრის ხელმძღვანელიდან. როდესაც ადამიანებმა მის გარშემო დაიწყეს ფიქრი კოსოსური ხომალდისა და ასტრონავტების შესაძლო დაკარგვის შესახებ, მან ყველას ადგილი მიუჩინა, გამოაცხადა რა მგრგვინავი ხმით: “ისეთი ვარიანტი, როგორიც წარუმატებლობაა, საერთოდ არ არსებობს!”

თქვენი ამოცანაა მიუძღვნათ თავი იმას, რომ გახდეთ მილიონერი, რომელმაც საკუთAრი ფული თვითონვე გამოიმუშაბა. თქვენი ამოცანაა საკუტარ თავს დაუსახოთ კონკრეტული ამოცანა, ჩაიწეროთ ფურცელზე და ყოველ დღე იმუშავოთ მათ მიღწევაზე. ამიტომ განსაკუთრებით საჭიროა, რომ ყველას წინაშე წამოჭრილი პრობლემებისა და სიძნელეთა დროს თქვენ მუდმივად ახსენებდეთ საკუთარ თავს, რომ “ისეთი ვარიანტი, როგორიც წარუმატებლობაა, საერთოდ არ არსებობს!” მსგავსი ფსიქოლოგიური განწყობა უფრო მეტად, ვიდრე სხვა რამ, გახდება თქვენი გრძელვადიანი წარმატების გარანტია.

**პრაქტიკული სავარჯიშო**

განსაზღვრეთ თქვენს ცხოვრებაში შიშის ყველაზე მთავარი წყარო – მაგალითად, ეს შეიძლება იყოს წარუმატებლობა, კრიტიკა ან სხვა ამდაგვარი – და მიიღეთ აგდაწყვეტილება, იმოქმედოთ იმგვარად, თითქოს ეს შიში არ არსებობდეს. წარმოიდგინეთ, რომ წარმატება გარანტირებული გაქვთ, თუ კონკრეტულ ქმედებას განახორციელებთ, რომელიც მიმართულია თქვენი მიზნებისა და ოცნებების მისაღწევად. ამის შემდეგ უბრალოდ განახორციელეთ მოცემული ქმედება!

**წარმატების XXI საიდუმლო. გაიარეთ “შეუპოვრობის ტესტი”**

არაფერს შეუძლია შეუპოვრობის შეცვლა. ტალანტი ვერ შეცვლის მას; არაფერია უფრო მეტად ჩვეულებრივი, ვიდრე ხელმოცარულები, რომელთაც ტალანტი გააჩნიათ. გენიალობასაც არ შეუძლია მისი შეცვლა; ვერაფრის მიმღწევი გენიოსები თითქმის ლეგენდებში შევიდნენ. განათლებაც ვერ იქნება შემცვლელი; მსოფლიო სავსეა განათლებული რენეგატებით. მხოლოდ შეუპოვრობა და სიმტკიცეა ყოვლისშემძლე.

კალვინ კულიჯი

შეუპოვრობა – ადამიანის ხასიათის რკინის თვისებაა. შეუპოვრობა იმდენადვე საჭიროა ადამიანის ხასიათისათვის, რამდენადაც ნახშირბადი – ფოლადისთვის. იგი წარმოადგენს აბსოლუტურად შეუცვლელ თვისებას, რომელიც ცხოვრებაში დიდ წარმატებასთან ხელიხელჩაკიდებული დადის.

აი შეუპოვრობისა და წარამტების ერთ-ერთი უდიდესი მაგალითი: დააპროგრამეთ თქვენი ქვეცნობიერი შეუპოვრობაზე ყველანაირ იმედგაცრუებამდე და უიღბლობამდე, რომლებიც გარდაუვალია მომავალი წარმატების ძიების გზაზე. წინასწარ მიიღეთ გადაწყვეტილება, რომ არასოდეს დანებდებით, მიუხედავად იმისა, რაც შეიძლება მოხდეს.

როდესაც პრობლემას ან სიძნელეს ეჯახებით, საკმარისი დრო არ გაქვთ რომ განავითაროთ აუცილებელი შეუპოვრობა, რომელიც შეგაძლებინებდათ წამოჭრილი შეფერხების ან იმედგაცრუების გადალახვას. მაგრამ თუ წინასწარ დაგეგმავთ დაღმართებისა და აღმართების გარდაუვალობას, მაშინ როდესაც ისინი მოვლენ, ფსიქოლოგიურად მზად დახვდებით. თქვენ დღეს გეცოდინებათ, რომ ისინი აუცილებლად დადგებიან.

გამბედაობა, რომელიც საშუალებას გაძლევთ შეინარჩუნოთ სიჯიუტე და შეუპოვრობა გაჭირვებისა და იმედგაცრუების დროს, – ისეთი თვისებაა, რომელიც სხვა ყველაფერზე მეტად იძლევა წარმატების გარანტიას. თქვენი ყველაზე დიდი პირადი აქტივი შეიძლება აღმოჩნდეს მზაობა, გამოავლინოთ შეუდრეკელობა სხვა გარშემომყოფებზე მეტად. ფაქტიურად შეუპოვრობა არის თქვენი თვითრწმენისა და წარმატების უნარის ჭეშმარიტი საზომი.

გახსოვდეთ, მთელი ცხოვრება არის გამოცდა, ტესტი. დიდ წარმატებას რომ მიაღწიოთ, უნდა გაიაროთ “შეუპოვრობის ტესტი”. მაგრამ ეს ტესტი ხშირად მოულოდნელად დაგატყდებათ თავს და ემსგავსება სკოლაში საინსპექციო შემოწმებას, რომელსაც ვერავინ იწინასწარმტეყველებს. რთული სიტუაცია შეიძლება ნებისმიერ დროს შეიქმნას, სავსებით მოულოდნელად და იქ, სადაც საერთოდ არ ელით. თქვენ გადიხართ შეუპოვრობის ტესტს ყოველთვის, როდესაც გაუთვალისწინებელ გართულებას, იმედგაცრუებას, შეფერხებას, მარცხს ან საყოფაცხოვრებო კრიზისს ეჯახებით. სწორედ ასეთ სიტუაციაში აკეთებთ საკუთარი თავისა და გარშემომყოფების წინაშე დემონსტრირებას, თუ რა მასალისგან ხართ შექმნილი სინამდვილეში.

ბერძენმა ფილოსოფოსმა ეპიქტეტემ ერთხელ დაწერა: “გარემოებები არ ქმნიან ადამიანს. ისინი მხოლოდ საკუთარი თავის გამოვლენაში ეხმარებიან”.

ჩვენი ცხოვრების ერთ-ერთი გარდაუვალობა არის მუდმივად განმეორებადი კრიზისები. თუ მოვლენებით დატვირთულ ცხოვრებას ეწევით, ყოველ 2-3 თვის შემდეგ განიცდით კრიზისებს. ამ გარდაუვალი სერიოზული კრიზისებს შორის ადგილი ექნება უფრო წვრილი პრობლემებისა და სიძნელეების უწყვეტ რიგს. და რაც უფრო დიდი მიზნების მიღწევას ცდილობთ, რაც უფრო დიადია თქვენი ოცნებები და რაც უფრო მეტად ხართ სავსე სურვილით გახდეთ მილიონერი, რომელმაც საკუთარი ფული თავად გამოიმუშავა, მით უფრო მეტი პრობლემა და კრიზისბი დაგატყდებათ თავს. ერთადერთი ფაქტორი, რომლის მართვაც თავად შეგიძლიათ – არის თქვენი რეაქცია წამოჭრილ სიძნელეებსა და შეფერხებებზე. მათზე პოზიტიური და კონტრუქციული სახის რეაგირებით თქვენ ყოველ ჯერზე უბრალოდ კი არ ხდებით უფრო ძლიერი და უკეთესი, არამედ იღებთ უფრო მეტ უნარს, გაუმკლავდეთ მომავალ პრობლემებსა და კრიზისებს, როდესაც მათი რიგი მოვა. საბოლოოდ კი ცხოვრებაში მიაღწევთ ისეთ წერტილს, სადა თქვენი შეჩერება აბსოლუტურად შეუძლებელი იქნება.

მაშინ თქვენ ბუნების ერთ-ერთი აულაგმავი ძალა გახდებით. დაუმარცხებელი გახდებით. იმ ადამიანად იქცევით, რომელიც არასოდეს ამბობს ჩაფიქრებულზე უარს იმის მიუხედავად, რამდენად დიდ სიძნელეებს აწყდება. რა გარემოებებიც არ უნდა წარმოიშვას თქვენს გზაზე, ყოველთვის იპოვით მათი გადალხვის, მათზე გადახტომის, მათზე გადაძრომის, მისი შემოვლის ან მასში გასვლის, ერთი სიტყვით მათი დამარცხების საშუალებას. თქვენ დაემსგავსებით კურდღელ-ენერჯაიზერს ყველაზე გამძლე ბატარეების სატელევიზიო რეკლამიდან. ნებისმიერ სიტუაციაში გააგრძელებთ წინსვლას და მხოლოდ წინსვლას, ვერაფერი შეგაჩერებთ.

**პრაქტიკული სავარჯიშო**

როგორია ყველაზე რთული ცხოვრებისეული სიტუაცია, რომლის წინაშეც დგახართ დღეს? რაშიც არ უნდა მდგომარეობდეს იგი, წარმოიდგინეთ, რომ ის თქვენთვის მოცემულ დროს მოგევლინათ იმისათვის, რომ სასარგებლო გაკვეთილი მოგცეთ, რომლითაც უნდა ისწავლოთ, თუ როგორ გახდეთ მომავალში კიდევ უფრო იღბლიანი. კონკრეტულად რაში შეიძლება მდგომარეობდეს ეს გაკეთილი? თითოეულ წამოჭრილ შეფერხებაში ან სირთულეში მუდამ ეძებეთ რაღაც სასარგებლო გაკვეთილი. ყოველთვის მოახერხებთ მის პოვნას და ეს დაგეხმარებათ ძალისხმევაში, რომელიც მიმართულია იმ მილიონერად გახდომაზე, რომელმაც საკუთარი ფული თავად გამოიმუშავა.